
Predgovor 


Onaj preko koga Istina postaje reč, 
sam ostaje istovremeno nepoznat i 
nevidljiv, ali i tri puta veličanstven (ili 
tri puta veliki ). 

Hermes (Tot, Merkur) je ime boga koji 
vlada prenošenjem, razmenom, recima. 

Kada je, dakle, Hermes Trismegistos - 
tri puta veličanstven - to upućuje na to 
da se iza takvog imena, ko god to bio - 
jedan čovek ili više ljudi - krije vrlo 
uzvišen um koji prenosi vrlo uzvišene 
poruke upućene srodnim umovima. 

Takve poruke su daleko od banalnosti 
svetine i potpuno nedostupne onome što 
nazivamo običnim ljudskim intelektom, 
koji je voden logikom uzroka i posledice 
i potpuno šlep i gluv za razumevanje 
paradoksa. 

Verovatno iz tog razloga sva učenja i 
sve ono što govori jezikom tih paradok- 
sa, i što uzvišeni um upućuje srodnom 
umu - po Hermesu se naziva hermeti- 
zam . 

Za Hermesa Trismegistosa ne zna se 
pouzdano ko je bio i kada je živeo. Ali, 
ono što je jasno u svakom slučaju je da 
je to ime koje u sebi nosi značenje i 
ukazuje na to da se iza njega krije "veli- 
ki posvećenik” - da se ličnost povukla i 
da je ostalo samo posvećenje. 

Pripisuje mu se nekoliko dela: "Tabula 
Smaragdina”, ’Corpus Hermeticum", 
"Opomena duši", i sva su iz Egipta stigla 
u Evropu uglavnom preko Arapa. 

* * * 

"Opomena duši” je jedan od manje 
poznatih tekstova koji se pripisuje 
Hermesu Trismegistosu. Postoji oko 
sedam verzija ovog dela, od kojih samo 
tri sadrže celokupan tekst. 

Kako je navedeno u predgovoru 
nemaćkog izdanja, i hrišćani i muslimani 
su ostavili svoje tragove u njemu, što bi 
moglo da ukaže na to da su ga koristili i 
jedni i drugi. 

Ali, bez obzira u čiju baštinu, kulturu, 
učenje ili tradiciju ga svrstali, svakom ko 


ga pročita jasno je da je njegova poruka 
bezvremena i da ne poznaje prostorne 
granice. 

"Opomena" je upućena čoveku, 
odnosno duši. Međutim, kao što je već 
napomenuto, to nije poruka koju će 
svako razumeti, uprkos tome što je vrlo 
jasna i nedvosmislena. 

Da su mnogi razumeli i da sada 
razumeju ono što je tu napisano, i svet 
bi bio drugačiji. Ali ko zna? Možda čuda 
ipak nisu nemoguća?! 

Beograd 2003. 

1 . 


P okazaću ti, o dušo, večne principe. 
Primi ih u svoje biće tako da 
postanu tvoje vlasništvo i da budeš 
toliko prožeta istinom, kao što si sada 
uverena u to da vatra sagoreva stvari i da 
je po prirodi vruća i suva, a da voda 
utoijava žeđ i da je po prirodi hladna i 
mokra. 

Ako ti se neke stvari ćine pomalo 
nejasnim, moraš se u sebe samu, u 
svoju savest povući, tako da tvoje moći 
ostanu slobodne od suprotnosti i za- 
bune. Onda ćeš kroz spoljne stvari biti 
odvedena ka unutrašnjem gledanju. Kada 
neko ko posmatra sliku, iz nje izvede 
postojanje slikara i u iscrtavanju linija i 
naćinu slikanja prepozna slikarevu ruku 
u pokretu, ako, znaći, biva pokrenut 
nadahnućem stvaraoca, dobija uvid u 
ideju tvorca. 

Tako je sa svim, o dušo. I ako Tvorac 
nije neposredno vidljiv, možemo mu se 
približiti preko njegovih dela. Tako 

možemo postati svesni i Tvorca vasione 
i dela sudbine, naime kroz njihova dela. 

Molim te, o dušo, seti se svega, bilo da 
je opaženo mislima ili osećajem. I znaj 
da ti Istinski Postojeće, Prvi Uzrok, Pot- 
puna Svetlost, daruje mogućnost da 
spoznaš unutrašnju suštinu stvari i nji- 
hove fine razlike, ukratko rečeno, gnozu. 

Sve stvari u odnosu na njega postoje 
izdvojeno, i nisu deo njega. Jer On je, 
sveukupnost, a ne zbir svega. Razmisli o 
ovome dušo i oslobodi se nečistote 
prirode. Budi ponizna i žudi za njim. 
Izvorom i Ocem Dobra, Korenom i 
Tvorcem moći mišljenja, Vrčarem Života 
i Mudrosti, njim, koji je jedina dobrota i 
milost, tako da možeš zadobiti učešće u 
Životu i iskusiti sreću i blaženstvo. 

Uzrok, Tvorac i Počelo vasione - neka 
su iznad sve blagoslovena i sveta 
njegova imena - tebe je, o dušo, ni iz 
čega stvorio i stvaralačku ti moć 
mišljenja darovao. Ta moć se sastoji u 
tome što možeš da vidiš stvari onakve 
kakvim ih je Tvorac zaista stvorio. Ali, ti 
oblikuješ stvari koje pripadaju svetu 


misli i čija je stvarna ideja od tebe 
sakrivena. Ti ih oblikuješ iz sveta koji 
vidiš, jedan oblik iz drugog oblika. 

Ti dobijaš saznanje kroz sliku koja je 
nastala otiskom pečata, koji je izgravirao 
njegov tvorac. Tako ti biva dato da pono- 
vo prepoznaš stvarni oblik kakav je nas- 
tao udahnućem duše od onoga ko je 
gravirao pečat. Drugačije rečeno, pokret 
vode upoznaješ preko oblika koje je 
voda obrazovala u pesku i mulju. Veruj 
mi, istina je to što sam ti objasnio, i znaj 
da su svi oblici i slike u svetu stvari koje 
dolaze i odlaze, koje vidiš očima svog 
tela, samo alegorije i otisci ideja koje su 
uistinu nepromenjive i koje poseduju 
neprolazni život. 

Ono što je u duhu, može biti viđeno 
samo duhovnim okom. Onome ko je u 
duhu, u istinskom životu, i ko poseduje 
telo, mora biti jasno da je taj život večna 
stvarnost. 

Čovek u materiji oblikuje sliku o 
samom sebi. On vidi sebe u svojim sop- 
stvenim idejama i otiscima. To mu se 
dopada i zato je radostan. On vidi ljubav 

u samom sebi; on u samom sebi 
poseduje dopadljivost i radost. A to je 
istinska, neprolazna sreća koja večno 
traje. 

Trudi se, o dušo, da zadobiješ istinski 
uvid kroz otkrovenje i da upoznaš 
suštinu stvari, ali negiraj njihov kvantitet 
i kvalitet. Otkrovenje i suština stvari su 
jednostavni i duša ih može razumeti 
neposredno i bez posrednika. Kvanitet i 
kvalitet su, pak, mnogostruki i ograničeni 
prostorom i vremenom. 

I, znaj, o dušo, da je nemoguće steći 
uvid u svet mnogostrukosti. Jer u tom 
svetu ne možeš ostati, i iz njega ništa sa 
sobom ne možeš poneti. 

Uvid je osobenost duše. Uvid je odvo- 
jen od spoljnih stvari. Zato se lati 
poznavanja jednostavnosti i napusti 
mnogostrukost. 

Od kosmičkih elemenata, o dušo, 
zemlja je najteži. Manifestuje se dublje 
od drugih stvari. Gustina je velika. Gruba 
je, gusta, teška i kruta. Izolovana je od 
svetlosti i života, to jest od samo- 
delotvornosti. 


Zatim dolazi element voda, koja je fini- 
ja i čistija i koja stoji iznad zemlje. Sadrži 
više životnih mogućnosti. 

Sledeći element je vazduh, koji je fini- 
ji od vode i sadrži više svetlosti i života. 

Zatim sledi element vatra, najfiniji od 
četiri elementa, koji poseduje najveće 
životne mogućnosti. 

Posle vatre dolazi element - nebesko 
telo - koji u sebi sadrži najčistiji od četiri 
niža elementa. On je poseban i jedin- 
stven: prvo, zato što je sastavljen od vrlo 
finih supstanci, zato što je prepun život- 
nih mogućnosti, zato što je lepo uređen 
i stepenovan i zato što je blizak životu i 
savršenima koji sudeluju u duhu. Kao 
drugo, zato što poseduje oblik koji je od 
svih oblika najlepši i koji je savršen i 
simetričan, oblik nebeskog tela ili kugle. 
Treće, zato što sve što je njime obuh- 
vaćeno pokazuje isti oblik, oblik kugle u 
obliku kugle i sve tako do dole, do 
Zemljine kugle. 

Posle elementa nebeskog tela, koji je 
najviši od svih elemenata, sledi u 
uzdižućoj putanji supstanca duše. 

Duša je čista i zrači svetlost. Ona 
nebeskim telima daje harmonično kre- 
tanje. Duša je suptilnija od svih tela i 
elemenata koje obuhvata. 

Duša je bestelesna. Sve što se nalazi 
ispod duše ne može imati učešće u 
životu, izuzev uz pomoć duše. Duša u 
sebi poseduje moć mišljenja, volje i 
suda. Ona širi svoje moći nad svim sa 
čime se povezuje, u slučaju da je to u 
stanju da primi njene moći. I tako ona 
donosi život. 

Sve sa čime duša nije povezana, lišeno 
je misli, volje, pokreta i suda. A kada te 
moći ne postoje, nema života. 

Iznad duše stoji duh i obuhvata je. On 
je najsuptilniji od svega što se može 
opaziti i uzvišen je iznad svega ostalog. 

Duh od Boga prima i bez posrednika 
rasipa svetlost, život i lepotu nad svim 
što iz njega živi. Duh je najviši posred- 
nik. On stoji najbliže Bogu kao kraljev 
namesnik uz kralja. 


Seti se ovog poretka, o dušo, budi 
prožeta ovom istinom i budi, kada je o 
njemu reč potpuno sigurna. Tako su 
stvari sastavljene, uređene i stepenovane. 

Duša dolazi na ovaj svet kako bi stekla 
sposobnost razlikovanja i uvid. Ovde 
prispela, ona, međutim, zapostavlja svoj 
zadatak, zaboravlja suštinsko i biva obu- 
zeta dobrima ovog sveta, i zbog svega 
toga ona zaboravlja cilj svog postojanja 
na zemlji. Čovek se pogrešno služi svo- 
jim čulima, jer preko njih ne može dobiti 
uvid, iako je ovaj svet ipak mesto na 
kome se može upoznati istina. Vidljivi 
oblici koje opažaju čula doduše prolaze, 
ali su oni senke i slike života koji je 
uistinu večan. 

U svetu praslika ne postoji ništa što u 
ovom svetu i u procesima Koji se 
dešavaju sa stvarima ne bi moglo da se 
pronađe u vidu odraza. Sa druge strane, 
na ovom svetu ne postoji ništa što kao 
slika ne potiče iz sveta praslika. Varljivost 
i rastakanje čulnog sveta navode čoveka 
da se okrene od njega i da se usmeri 
isključivo na čistotu praslika. Slabi, 
promenljivi i prolazni oblici ovog sveta 
ukazuju na tragove delovanja praslika. 
Maizmenične protivrečnosti i neposto- 
janosti čulnog sveta primoravaju čoveka 
da se usmeri na sklad koji postoji u 
svetu praslika, svetu čistih misli. 


Sve dok prebivaš u materijalnom 
svetu, o dušo, ne vezuj se za delokrug 
čula kroz koja bivaš sprečena da stekneš 
uvid, jer tvoj zadatak i cilj žive u tebi 
samoj. Tako ćeš biti sposobna da 
posvetiš sve svoje moći jednom cilju: da 
stekneš uvid i kroz njega bivstvuješ u 
Izvoru. Ako žudiš za Jedinim Životom, 
moraš da svučeš svoju nečistu odoru, da 
odstraniš gadosti iz svog tela i uništiš 
ono što protivreči tvojoj istinskoj prirodi. 

Kada to učiniš, osvrni se ka Jedinom 
Životu i iskusi njegove radosti. Obuci 
tada odoru koja je u skladu sa tvojim 
unutrašnjim bićem. Okruži se oblicima 
koji odatle proizilaze, oblicima koji su 
večni i nepromenjivi, oblicima od kojih 
si, dok si boravila u svetu nastajanja, 
cvetanja i nestajanja, videla samo odraze 
i slike. 

Budi svesna, o dušo, svega što sam ti 
objasnio. Dopusti da te ta istina prožme 
i pokušaj daje razumeš. Znaj i ovo: pos- 
toje tri stvari koje su u svojim različitim 
oblicima kvareće: mnogoboštvo, nepra- 
vednost i žudnja za čulnim užitkom. One 
izviru iz jednog korena, naime ljubavi 

prema ovom svetu. Dakle, izbegavaj ih i 
beži od njih kao ptica od lovčeve mreže. 
Uspećeš da izbegneš mnogoboštvo ako 
budeš dopustila da te vodi jedinstvo. Ako 
želiš da se sačuvaš od nepravde, onda 
pusti da te vode uvid, čistota i izvesnost. 
Ako ne odgovoriš na čulni užitak, oslo- 
bodićeš se gorčine, bojazni, straha, 
brige, neznanja i želje za posedovanjem. 

Uveri se u to, o dušo, da su ova pra- 
vila ponašanja ispravna, tako da zadobi- 
ješ duševnu sreću umesto propasti. 

Da bi zadobila sveprožimajući uvid i 
živela u skladu sa njim. Bog je stvorio 
čoveka. Ali čovek sazreva samo postup- 
no u srne r u ispunjavanja tog cilja, isto 
kao što se i grozd postupno razvija i 
sazreva. 

Covek se može posmatrati kao biće 
koje je sačinjeno od čulno opaženih 
stvari. Međutim, čovek se takode može 
posmatrati i kao biće koje potiče iz 
duha, odeveno stvarima koje se mogu 
čulno opaziti. 


Posmatrajući iz onoga što se može 
čulno-organski opaziti, čovek isprva, kada 
dode na svet, nije u stanju da primeni sve 
mogućnosti koje su njegovom biću date. 
Međutim, kroz unošenje hrane koju dobi- 
ja može da odraste do stadijuma u kome 
postaje prijemčiv za učenje. Ipak, tada još 
nije sposoban da obrazuje misli. Ako žudi 
za uvidom, biva hranjen najviš'im Dobrom, 
savršenstvom koje vodi do savršenstva. 
Tako stiče mogućnosti da postane samost- 
varalac i da se oslobodi oblikovanjem 
pravih misli. Od tog trenutka on postaje 
potpuno odrastao čovek. 

Posmatrajući iz onoga što se čulno- 
organski ne može opaziti, čovek je na 
početku živa snaga koja, povezana sa 
organom stvaranja i semenom, biva uve- 
dena u skut. Zatim se posredstvom nebes- 
kih tela obrazuje embrion i započinje rast 
jednog živog bića. Potencijalno, ono će 
posedovati moć da bira ili izbegava. To 
živo biće postaje čovek čim u njega ude 
jedna moć koja je savršena i kroz koju i 
ono samo postaje savršeno. Ta moć je 
istinska sposobnost mišljenja. Tada je 

čovek opremljen svim. Savršen je. Iz tog 
savršenstva on sada mora da živi. 

na početku čovek nije postojao, ni kao 
mogućnost, ni kao rezultat. Kasnije je 
postojao kao mogućnost, a sada je stvar- 
nost, sada je savršen. Zato sada može da 
dela slobodnom voljom. Kroz moć 
mišljenja može da deluje kreativno za 
sebe samog i druge. 

A Tvorac vasione, neka je hvaljeno 
njegovo ime, neprestano izgovara svoje 
misli, tako da ga mogu čuti sva bića koja 
poseduju istinsku moć mišljenja. Ali, ne 
razume svako ko čuje te reći, nameru 
onog ko ih izgovara. Postoje bića kojima 
je potreban prevodilac koji će im objas- 
niti nameru govornika, dakle posrednik 
između govornika i slušaoca. Zato što 
slušalac ne poseduje mogućnost da 
neposredno razume. On je kao neko ko 
sluša strani jezik i zavisi od prevoda 
prevodioca. 

Ali, ti ne bi trebalo da si kao oni koji- 
ma je potreban prevodilac. Prevodiocima 
se ponekad ne može verovati, često 
menjaju smisao reći i izvrću njihovo 


značenje. Zato te molim, izdigni se iznad 
onih koji ne razumeju Božiji govor i 
poveži se sa onima koji dobro razumeju. 

Stremi ka tome, o dušo, da spoznaš 
posledice pre nego što delaš; da znaš 
koji će plod nositi drvo, pre nego što ga 
zasadiš. Ako si usmerena ka tome da 
stekneš uvid pre nego što delaš, steći 
ćeš slavu, biće ti lako i ubiraćeš dobre 
plodove. 

3 . 


S vojstva materijalnog sveta nikada 
nisu stalna. Ona su neprestano u 
međusobnom sukobu i neusaglasi- 
va su. Zato budi oprezna, o dušo. Okani 
se tog privida, jer to su stvari sa kojima 
ne bi trebalo da se povezuješ. 

Ti si, o dušo, jednostavna - one su 
složene. Ti si oslobođena obmane - one 
su varljive. Ti si istinski živa - one istin- 
ski život ne poseduju. Ti si takva kakva 
si - one se začauravaju i prekrivaju; one 
su iluzije - nepostojane i prolazne. 

Zato budi budna; pazi na samu sebe 
da ne bi postala njihov rob, tako da te 
one odvrate od cilja. Pie zapuštaj, o 
dušo, svoju istinsku suštinu koja je 
jednostavna, istinska i visoko dostojan- 
stvena. Piemoj imati poverenje u materi- 
jalne stvari koje su mnogostruke - 
obmanjujuće i neverne i međusobno se 
odbijaju, tako da ne zalutaš i propadneš. 

Koliko će dugo, o dušo, nezadovoljene 
žudnje za čulno-organskim svetom još 

uticati na tebe, jer one beže od jedne 
krajnosti ka drugoj, od vrućeg ka hlad- 
nom, od hladnog ka vrućem, od gladi ka 
zasićenju, od zasićenja ka gladi? 

Sve dok budeš ostala zavisna od 
materijalnih stvari, tvoja je sudbina 
žudnja za njima koja ne može biti zado- 
voljena. Kad se jednom nadu u tvom 
posedu, eto patnje da ne budu ponovo 
izgubljene. Kada ti se oduzmu, ta patnja 
nestaje, ali tada te izjedaju briga i žalost 
zbog izgubljenog. 

Zato, o dušo, odstrani ono što tu pat- 
nju i brigu uzrokuje, ne žali što kao 
posledicu nezadovoljenih žudnji napuš- 
taš tugu, brige, strah i bol i nemoj se 
dugo srditi, već zadovoljna budi, 
oslobođena straha i radosna. 

Ko izabere nezadovoljene žudnje 
umesto mira, taj je luda. Luda hoda 
stanputicama, a ko stranputicama hoda, 
hita ka svojoj propasti. 

Materijalni svet dole, o dušo, mesto je 
nezadovoljenih žudnji, straha, bešćašća i 


tuge. Gore je svet duha, mira, za strah 
nepristupačan. On svedoči visokim dosto- 
janstvom i radošću. Videla si oba sveta: 
živela si u oba. Sada izaberi u skladu sa 
svojim iskustvom. Možeš boraviti u oba 
sveta, nijedan od ta dva sveta te neće 
odbaciti ili zaboraviti. Međutim, za čoveka 
je nemoguće da istovremeno bude mučen 
nezadovoljenim željama i da živi u miru, 
da bude uzvišen i odvojen, radostan i zlo- 
voljan. Ljubav prema ovom svetu i ljubav 
prema drugom svetu u čoveku ne može 
biti sjedinjena. To je nemoguće. 

Ti si, o dušo, rođena iz jednog 
posebnog stabla. Ti si grana tog stabla. 
Koliko god da je grana udaljena od stabla, 
ipak ostaje veza i sklad između stabla i 
grane. Svoju hranu dobijaš od stabla. Ako 
se, međutim, nešto postavi između stabla 
i grane, veza i hrana bivaju prekinute. 
Tada grana mora da se osuši i umre. 

Razmisli o tome, o dušo, i u svom biću 
učvrsti to da si predodređena da se vratiš 
svom Tvorcu. On je stablo iz koga rasteš. 
Zato odstrani svu prljavšitnu i sav teret 
materijalnog sveta, tako da nestane sve 

što te sprečava da se vratiš svom 
sopstvenom unutrašnjem uzvišenom 
svetu, svom stablu, svom poreklu. 

Jedan vojnik koji je pobeden u ratu, 
spuštajući svoje oružje i predajući se 
neprijatelju, biva zarobljen. Vojnik koji se 
bori i brani odbijajući da se pokori, biva 
ubijen. Tako svaka duša koja uroni u 
materiju doživljava ili zarobljeništvo ili 
smrt. Onoj koja izabere zarobljeništvo, 
predstoji dugo mučenje i ropstvo. Ko 
izabere smrt, umire da bi živeo. Umirući, 
on ponovo zadobija istinski život i biva 
sačuvan od zarobljeništva, poniženja i 
obeščašćenja. 

Ako želiš da izbegneš niska i nedostoj- 
na dela, usmeri svoje misli na izvor iz 
koga potiču i udalji se od njega. Taj izvor 
je ljubav prema svim stvarima ovog 
sveta. 

Ako želiš da činiš plemenita i božanska 
dela, u tom slučaju usmeri svoje misli na 
koren iz koga nastaju. Posadi taj koren u 
samoj sebi i neguj ga. Taj koren je odus- 
tajanje od stvari ovog sveta. Ako tako 


delaš, izbegavaj u tome svaku laž i pri- 
vid. Postaraj se da preteranom oprez- 
nošću ne budeš navedena na kukavičluk, 
kroz koji gubiš hrabrost i čast i samoj 
sebi se rugaš i ponižavaš se. 

Sve što nije sačinjeno od materije je 
stvarnost. A ta istinska stvarnost je ne- 
materijalna. Kada se istinska stvarnost 
poveže sa materijom, ona zauzima oblik 
koji je u skladu sa njenom namerom. 

Udalji se što je više moguće od 
raspršavanja, o dušo. Kada si kroz sam 
život vodena do jedinstva, do univer- 
zalnog, iskusi to u slobodi i predanosti. 
Tada će sa tebe spasti patnja, brige i 
napori. Bićeš kao čovek, koji uz mnogo 
truda stiče svetiljku da bi noću mogao a 
vidi, a kada sunce izađe više mu nije 

potrebna. 

Čuvaj se svega što je nisko i nedostoj- 
no. ništa od toga ne primaj u svoje biće, 
da se tvoj karakter ne bi izopačio i tvo- 
joj istinskoj prirodi delovao suprotno i da 
ne bi samoj sebi postala prepreka na 
stazi povratka svom istinskom zavičaju. 

Znaj da je cenjeni i uzvišeni Tvorac 
vasione najplemenitiji od svega što pos- 
toji. Poveži se sa tim Plemenitim. A, kada 
u svom biću postaneš jedno sa Izvorom, 
približavaš se njemu koji te je stvorio. 
Budi uverena u to da se plemenito s 
plemenitim udružuje, a neplemenito sa 
neplemenitim. 

Ti si u svetu stvari koji je stvoren i u 
njemu tražiš mir. Kako može postojati 
mir u svetu koji je u pokretu? Sve dok 
čamac pliva na vodi, on ne stoji mirno i 
mira nema. Ako se, pak, na tren i umiri, 
to je samo slučajnost. Vrlo brzo voda 
ponovo počinje da ljulja sve što pliva na 
površini. Čamac dolazi do mira samo ako 
se iz vode izvuče na kopno. To je mesto 
odakle čamac potiče i koje po gustini i 
težini liči na čamac. Tada - a ne pre toga 
- čamac zaista dolazi do mira. 

Isto tako duša, sve dok je vezana za 
uzburkano more materijalnog sveta, ne 
može da bude mirna ili da se malo 
odmori. Nedutim, ako se vrati svom 
izvoru i korenu, eto i tišine i mira. Tada 
je oslobođena patnje, poniženja i zab- 
lude u zemlji tuđinskoj. 



M aterijalni svet se sastoji od čistih i 
nečistih stvari. U ovom svetu covek 
prvo mora da ispije nečiste stvari, a 
zatim čiste, ukoliko želi da postane srecam 

Budi uverena u to da je bolje P u 
crvari nakon nečistih, nego nečiste nakon 


Ludilo je pomisliti da se u grubotvarnom 
svetu može pronaći bilo šta što je zaista 
čisto. Kada se pomisli da je pronađeno 
nešto što izgleda čisto, ono ipak nije 
stvarno čisto, jer ne može postojati istins- 
ka čistota u nečemu što nije večno. 


Materijalni svet je nečistota nečistote. 
On je u najvećoj meri ispunjen bukom. 
Misli na to da te ovim postavljam pred 
znamenje. Ako želiš ono što je apsolut- 
no čisto, neukaljanu čistotu duše, onda 
moraš da je tražiš negde drugde, a ne u 
svetu stvari koje dolaze i odlaze. 


Ono što je neukaljano, apsolutno čisto, 
čistota duše, može se pronaći na njoj 
primerenom mestu. Ako je tražiš na 

led^H - sunce ce uskoro izaći i otopiti 

ostavljena da plutaš na vodi To *' 

Kada je sunce pomračeno maglom. 

dimom i prašinom, oku nije moguće da 
opaža stvari. 

Isto tako je i kada se svetla i jasna 
svetlost duha pomeša sa grubim, gustim 
i mračnim stvarima, nastaje mutnost i 
sama duša biva sprečena da vidi čiste 
oblike i ispoljavanja koja su u duhu 
stvorena. Tako duši biva uskraćena 
mogućnost da zamisli stvarnost duhov- 
nog sveta i zadobije uvid u ono što je 
neophodno da bi se krenulo u pravom 
pravcu i kročilo na put blaženstva. 

Čovek ne ostavlja kuću u kojoj živi ako 
samo propušta da je uredi, ukrasi, a ipak 
bez gnušanja ostaje da stanuje u njoj. 
On pokazuje najveće gnušanje tek kada 
želi da je napusti pripremajući se da se 
iseli kako bi stanovao negde drugde. Isto 
tako, o dušo, ne postoji odumiranje 
sveta materijalnih stvari ako čovek odbi- 
je od sebe radosti i h ten ja koja su njihov 
sastavni deo, a ipak ostaje da živi u 
ovom svetu. 

Istinsko odumiranje, o dušo, vatrena je 
žudnja da se ode iz sveta materijalnih 
stvari i od njega se oslobodi, da se oslo- 
bodi neprijateljstva, sukoba, nesklada i 

tame. Zato, o dušo, živi sa smrću i ne 
dozvoli da te muči pogled ka smrti. Jer 
strahom od smrti uništavaš svoje biće. 
Ako, međutim, smrt posmatraš samo kao 
kapiju, zadobićeš blaženstvo. 

Ti znaš, o dušo, da umiranjem stičeš 
jedan drugi život u jednom drugom 
predelu. Tamo ćeš stanovati ne u siro- 
maštvu, već u blagostanju; ne u brizi, 
već zadovoljna; ne u strahu, već u miru; 
ne u naporu, već u spokojstvu; ne u 
bolovima, već u radosti; ne u bolesti, već 
u zdravlju; ne u tami, već u svetlosti. 

Zato se ne žalosti, o dušo, što moraš da 
skineš svoju odoru zla i varljivu pojavu, 
kako bi zadobila odeću koja je lepša i 
večna. 

rie žalosti se, o dušo, što sakupljaš uvid 
i iskustvo i što istini pristupaš s jednos- 
tavnošću i jedinstvom koji su tvojoj suštini 
svojstveni, tako da gledaš licem u lice. 

Ti tražiš, o dušo, prijatelje i istomiš- 
ljenike u svetu nastajanja i nestajanja. 
Ali, znaš li ti da je nemoguće pronaći ih 
tu? To što tražiš jedino se može pronaći 


u carstvu duha, pošto je to carstvo po 
svojoj prirodi jednostavno, čisto i 
neiskvareno. Ako, dakle, za tim žudiš, 
onda se okreni ka tom carstvu, kako bi 
dobila ono što ti je neophodno, i ne traži 
u svetu nastajanja i nestajanja ono što 
se u njemu ne može pronaći, njegovi 
stanovnici su zarobljenici i robovi. A 
kako se može očekivati prijateljstvo od 
zatvorenika, vernost od roba? Budi ovim 
prožeta i živi u skladu sa tim. 

Teško je, o dušo, biti primoran da se 
odvojiš od prijatelja. Ali, još je teže biti 
povezan u prijateljstvu sa nekim ko će 
svog prijatelja sasvim sigurno napustiti. 

Stanovnicima ovog sveta biva činjena 
nepravda i oni drugima čine nepravdu. 
Drugi ih odvode na stranputicu i oni 
druge zavode na stranputicu. Kada, na 
primer, jedna duša ude u tu oblast briga 
i jada, ona biva pozdravljena radosno i 
prijateljski. A kada opet napusti taj svet, 
njen odlazak biva propraćen žalošću i 
kukanjem. Po tome se može lako pre- 
poznati kolike su ljudi lude i koliko su 
suprotstavljeni istini i pravdi. 

Znaj, o dušo, da postoje četiri stanja 
koja su za dušu smrtonosna i vode je u 
propast: prvo je neznanje, drugo briga, 
treće nezadovoljstvo, a četvrto strah. 
Duša koju muče ova četiri stanja je 
nesrećna. Ako, o dušo, možeš nezain- 
teresovano i postojano da podnosiš 
gorčinu smrti, onda ćeš biti oslobođena 
ne samo straha, već i nezadovoljstva. 
Zatim, budi ravnodušna, da se na tvojim 
lutanjima po jednoj tuđoj zemlji nezado- 
voljstva i straha, ne pojavi još i briga. 
Divno je umreti postojano; sramno je 
doživeti smrt kao pobeden, potišten i 
obeshrabren. Umiranje, o dušo, kratko 
traje i brzo prolazi, dok su sramota i 
poniženje i propast u zarobljeništvu traj- 
ni. Zato nemoj nedragovoljno umreti i 
oprostiti se od ovog materijalnog sveta. 
Ali, pazi se zarobljeništva, jer umiranje je 
život, a zarobljeništvo je smrt za dušu. 

Ljudi se nalaze na tri stupnja, ha 
najnižem stepenu čovek, doduše, zna, ali 
ne dela. On je kao hrabar nenaoružan 
čovek. A kako da se neko ko je 
nenaoružan u borbi suprotstavi nepri- 
jatelju? Drugi stepen je stepen čoveka 
koji dela, ali ne zna. A pošto je hrabrom 


čoveku lakše da nabavi oružje nego 
kukavici da bude hrabra, tako je i onaj 
ko dela bez znanja bolji od čoveka koji 
zna a ne dela. Treći i najviši stupanj je 
stupanj čoveka koji zna i dela. On liči na 
hrabrog i naoružanog čoveka. 

Mesec šija sve dok ga sunce obasjava. 
Kada se, međutim, zemlja postavi 
između meseca i sunca, mesec gubi svoj 
sjaj i postaje mračan. Tako i duša zrači 
svetio sve dok je duh obasjava. Kada se, 
pak, nastajanje i nestajanje postave 
između duše i duha, duša gubi svoj sjaj 
i postaje mračna. Kao što ni mesec ne 
može da pobegne od mraka sve dok 
zemlja ostaje na svom mestu u vasioni, 
tako ni duša ne može da se oslobodi 
tame i kvarenja ukoliko se vezuje za 
materiju naše prirode. Iz ovoga postaje 
jasno da duša može dospeti do mira 
samo ako se što pre odvoji od ovog 
sveta. 

^rstinska, delotvorna inteligencija, nije 
I ništa doli stvaralačka moć koja se 
Aizražava u stvarima i mislima. Svaka 
duša koja se od toga uzdržava, gubi 
samu sebe i život. Razvoj predstava i 
uvida i delotvornost inteligencije je 
zakon večnog života. Uživanje u stvarima 
ovog sveta je smrt. 

Sve što je sačinjeno od materije i u 
čemu ne postoji istinska misaona snaga, 
kreće se u skladu sa svojom prirodom u 
pravcu svog porekla. To je mesto kome 
pripada. Jedino tamo može da se osnaži 
i dode do mira. Tako će se sve što je 
sastavljeno od zemlje, kao na primer 
kamenje i slično, vratiti zemlji, korenu i 
poreklu svega što je na zemlji nastalo, 
izuzev u slučaju da ne postoji suprot- 
stavljena sila. Kad se podigne parče 
zemlje i zatim ispusti, ono se sopstve- 
nim prirodnim pokretom brzo vraća 
zemlji, elementima svog porekla. 

Tako se i voda, ako je nešto ne zadrži, 
na osnovu svojih svojstava stalno vraća 

najvećoj Količini njenog elementa. Zato 
voda svih izvora nezadrživo teče u reke, 
a voda reka neprestano hrli ka moru. U 
njima se rastvara zato što se tu nalazi 
najveća količina elementa vode. Tako je 
i sa drugim elementima. Vatra i vazduh 
se stalno uzdižu, zato što oboje žele da 
se vrate svom poreklu. 

Tako vidiš da sve čemu nedostaje 
istinska sposobnost razlikovanja i miš- 
ljenja, biva pokrenuto samo putem sle- 
pog impulsa i prirodne žudnje. Takođe 
uviđaš da sve biva pokrenuto u pravcu 
mesta gde nastaje, živi i gde je snažno. 
U stvarima postoji unutrašnji otpor da 
ostanu same i da ostanu izdvojene od 
svoje domovine i svog porekla. 

Zašto se onda ti, o dušo, protiviš, ti 
koja si naoružana sposobnošću mišlje- 
nja i razlikovanja, da se vratiš domovini 
i svom sopstvenom elementu? Samo tu 
možeš rasti i živeti. Zašto se krećeš 
nasuprot toku i zašto želiš da ostaneš 
odvojena od svog korena i porekla? 
Zašto biraš boravak u tuđinskoj zemlji u 
kojoj doživljavaš samo sramotu i po- 
rugu? Reci mi, da li je to što te vodi 


instinktivna žudnja ili inteligentna misao? 
Ako je instinktivna žudnja, onda je to 
urođeno ponašanje materijalnih eleme- 
nata u tebi, naime neprestano stremlje- 
nje vraćanju svom elementu. 

Ako si, međutim, gonjena inteligent- 
nom stvaralačkom sposobnošću i moći 
rasuđivanja, kako onda možeš dopustiti 
da budeš zavedena i izabereš tuđu 
zemlju, a ne domovinu, da budeš 
ponižavana i da poričeš svoje visoko 
dostojanstvo, da pokudu i sramotu 
doživljavaš, umesto neuništiv mir, slavu i 
moć? Ko u takvoj dualnosti živi, nije ni 
jedno ni drugo, u stvari nije ništa, nije 
materijalna stvar, a ne spada ni među 
bića koja sudeluju u delotvornoj 
inteligenciji. On je neko bez poseda, 
neko neodlučan. 

nakon što sam video sve, o dušo, 
došao sam do zaključka da postoje tri 
osobenosti koje prevazilaze sve: prva je 
uvid, druga zadovoljstvo, treća sigurnost, 
bezbrižnost. Uvid se može zadobiti samo 
preko duše koja se vraća svom poreklu, 
stapajući samu sebe sa jedinstvom. 
Zadovoljstvo se može postići tako što 

žudnja nestaje i samim se tim zadobija 
ono što je neophodno. Sigurnost i 
bezbrižnost nastaju kada se u sebi pre- 
vazide strah od smrti i kada se započne 
odvajanje od ovog sveta. 

Čuvaj se, o dušo, sve dok boraviš u 
svetu nastajanja, cvetanja i nestajanja, 
druženja sa dve stvari koje su 
smrtonosne za dušu. Okreni se od njih 
kao da ih se plašiš. Te dve stvari su: 
žene i alkoholna pića. Ko dospe u ženske 
mreže, kao ptica je u rukama nera- 
zumnog deteta. Dete se radosno igra sa 
pticom, dok ona proživljava samrtni 
strah i pati. Isto tako se moraš čuvati 
opijenosti, jer kroz nju duša postaje brod 
koji plovi bez kapetana i kormilara po 
olujnom moru. Tako i duša koja je odvo- 
jena od duha biva bez kormila gonjenja 
prirodnim silama i propada. 

Čim uvid koji je nekada postojao više 
ne postoji, izvesno je da se svet materi- 
je, tela, sa svojim moćima postavio 
između tebe i izvora spoznaje. Ako 
padneš u zaborav, onda je to prouzroko- 
vano tvojim složenim bićem. Mračno je i 
sa samim sobom u svađi, fiosi težak 


tovar i umišljeno je. Suprotnostima te 
drži zarobljenu. Tako nastaje zaborav i 
od sveg predašnjeg znanja, ne znaš više 
ništa. 

Odnos između uvida koji je duša neka- 
da posedovala i gubitka uvida, može se 
uporediti sa okom koje vidi tamu i svetio. 
Kada je oko okruženo tamom, ono ne 
opaža ništa, čak i kada se stvari nalaze 
ispred njega, ono ne može da ih vidi. 
Međutim, kada na to padne svetlost i oko 
biva obasjano, ono može i da razlikuje 
stvari koje ranije nije moglo da prepozna. 
Svetlost je, dakle, spajajuća spona između 
oka i stvari. Svetlost poklanja moć razliko- 
vanja i uzrokuje da stvari koje su ranije 
bile prisutne samo kao mogućnost, posta- 
ju stvarnost. Sve dok oko prima svetlost, 
može da vidi stvari i razlikuje ih. Međutim, 
kada oko izgubi svetlost, bivajući ponovo 
obuhvaćeno tamom, odmah gubi moć 
opažanja i sve što je kroz nju moglo da 
primi. Ako moć opažanja treba da ostane, 
svetlost uvek mora biti prisutna; onda je 
oko oslobođeno tame. 

Vidiš li sada jasno pred sobom, o dušo, 
da svetlost dolazi iz duha, a tama iz tela? 

Ako to razumeš, zašto onda žališ što 
moraš da napustiš telo? Jer, kroz telo 
doživljavaš najveću bol. Ono te odvraća 
od opažanja onoga što po svaku cenu 
moraš znati. Pre bi morala da žališ što si 
daleko od sveta duha; jer kroz uticaje tog 
sveta primaš najveću milost i možeš 
postići ono što ti je primereno da tražiš i 
uzmeš. 

Okani se ove prirode, o dušo; odreci je 
se. Prestani da je voliš. Plaši je se. Čuvaj 
se patnje ka kojoj te na kraju vodi i okreni 
se svom svetu koji je koren i praporeklo 
tvog postojanja. To je mesto za biće koje 
je tako visokog ranga i ugleda kao ti. Tako 
ćeš steći većan život i potpuno blaženstvo. 

Dokle ćeš još nastaviti da se naprežeš, o 
dušo, kako bi lutala od jedne stvari ka 
drugoj, ka svetu nastajanja, cvetanja i nes- 
tajanja? Koliko ćeš još dugo tražiti prijate- 
lje i saputnike, ćas izdati prijatelja, ćas 
pronaći novog? Medu svima sa kojima se 
u prijateljstvu sjedinjuješ, nema nikoga ko 
kao ćovek ne poseduje i drugu stranu: 
nevernost i izdaju, pa bilo to makar samo 
u mislima, dok ti želiš da mu budeš verna 
i da mu pomogneš. nema nikoga ko se ne 


pretvara, dok ga ti smatraš iskrenim. 
Takođe nema nikoga ko te ne prlja i 
obešćašćuje, ćak i ako ga ti smatraš 
čistim. I nema nikoga ko nije neprestano 
ćelom svojom prirodom i svim svojim 
bićem protiv tebe, isto kao što si i ti svim 
svojim bićem i prirodom protiv njega. 1 na 
kraju, posle svega ovoga, raskidaš sponu 
koja vas je međusobno spajala, iako nije 
postojalo ništa što bi to opravdalo. 

Tako sve vreme zbog tih razdvajanja 
doživljavaš veliku bol i patnju. Istinskog 
prijatelja i saputnika nemaš zato što te oni 
za koje misliš da su ti prijatelji izdaju, dok 
si ti sama nepristrasna. Oni ti čine zlo, dok 
si ti prema njima dobra i iskrena. Zašto to 
uvek iznova želiš da iskusiš? Zar ono što 
si na početku zaključila nije dovoljno? 
Zašto to želiš da isprobaš ponovo? Zašto 
odbijaš da prihvatiš upozorenje koje si 
primila iz dugotrajnog iskustva? Zašto 
odbijaš da ga smatraš istinitim? Koliko ćeš 
još dugo nastaviti da tražiš loše i nečasne 
ljude, prevarante i izdajice? Zar si zaista 
glupa i šlepa ili samo delaš kao da si glupa 
i šlepa. 

6 . 


D ovoljno je uzeti gutljaj vode da bi 
se upoznao sa prirodom vode. Ko 
poseduje iskustvo jednog dela, 
preko njega poznaje i celinu. Potrebna je 
šaka puna peska da bi se zemlja 
uopšteno upoznala, lako postoji mnogo 
vrsta zemlje, pojam zemlje i njena 
suština ostaju uvek isti. Tako su i svi pri- 
jatelji iste prirode i iste suštine. Ko se za 
jednoga veže, otkriće da razume sve ako 
shvati jednog prijatelja. 1 svi ostali biva- 
ju obasjani, ako se na jednog baci svet- 
lost. Budi zadovoljna, o dušo, ovim 
objašnjenjem, ono će ti doneti uvid i 
biće ti oslonac. 

Vidim, o dušo, da slićno privlaći slićno. 
I ti moraš da spoznaš istinu. Ti si, o 
dušo, blistava i ućestvuješ u Životu i 
Reći. Inteligentna si i ćestita, ćista i bez 
mrlje. Poseduješ moć rasuđivanja i 
razumnu volju. Zato se ne vezuj u pri- 
jateljstvu za materijalne stvari; one su 
iskvarene i mraćne, bez svetlosti i života, 
bez uvida, neiskrene, nećiste i prljave. 


47 


One bivaju pokrenute samo slepim 
impulsima i naizmeničnim žudnjama. 

Ako, o dušo, ne veruješ ovom 
objašnjenju, ti mi pokaži kako se tvoje 
osobenosti koje sam nabrojao mogu 
uskladiti sa osobenostima onih koji žive 
u materiji, nemoguće je pretpostaviti da 
dve stvari koje se međusobno sukobe 
mogu biti obuhvaćene istim pojmom. 

Covek kome preti da se utopi, ne 
pokušava da ulovi ribu. On ima važnija 
posla. Tako je i sa stanovnikom ovog 
sveta. Cim uvidi koliko je bolna njegova 
situacija, njegovo delovanje će biti toliko 
usmereno ka spasenju svoje duše, da se 
više neće obazirati na svetovna dobra i 
razonodu. 

Ako želiš da ideš putem duševnog 
blaženstva, o dušo, usmerićeš svoju 
pažnju samo na ono što si spoznala 
iskustvom i za tim ćeš tragati. Ako se 
tvoje znanje ogranići na ono što se može 
opaziti ćulima, onda će te to znanje 
voditi dok koraćaš dalje. Ali, ako u tvom 
iskustvu postoji spoznaja duha i ti tu 
spoznaju postaviš iznad svega drugog, 
onda će to biti tvoja smernica i oslonac. 


Vidiš dva staništa pred sobom, o dušo: 
oblast koju možeš da opaziš svojim 
ćulima i oblast koju možeš da opaziš 
duhom. Oba ti bivaju pokazana. U oba si 
sakupljala iskustvo i oba si videla svojim 
oćima. Sada odlući. Bez obzira da li ćeš 
izabrati jednu ili drugu oblast, ni jedna ni 
druga te neće prognati ili odbiti. Idi u 
onu koja ti je milija. 

Ako izabereš svet koji može da se 
opazi ćulnim organima, onda ovo mesto 
prebivanja prihvati sa svim uslovima koje 
si upoznala kroz iskustva. Međutim, ako 
hoćeš da hodiš svetom koji se može 
opaziti samo duhom, moraš pre nego što 
se oprostiš od sveta čula, jasno videti 
pred sobom put kojim moraš ići i znati 
da ćeš se na njemu, korak po korak, 
kretati dalje i postepeno dospeti do 
večnog spokoj stva. 

Ako taj put imaš pred očima, obrati 
pažnju da se pri opraštanju ne ušunjaju 
zaborav i strah između tebe i puta, da sa 
staze ne bi zalutala i krenula pogrešnim 
putem. Ako ipak padneš u zaborav, 
pokušaj da se prizoveš k sećanju, a da 
bi to učinila primeni ono što su ti rekli 
oni koji su već išli putem i poznaju ga iz 

iskustva. Oni su tvoji prethodnici i puto- 
kaz. Oni su svetiljke u tami, vodiči koji ti 
pokazuju put na kome možeš dosegnuti 
svoj cilj. 

Takode znaj, o dušo, da sve što stremi 
na gore mora biti lako, čisto i bistro da 
bi brzo stiglo do cilja; i da sve što nagi- 
nje na dole mora biti teško i nečisto. Sto 
je teže, brže dospeva do cilja. 

Tudinci visokog porekla se spuštaju iz 
svog sveta u prirodu da bi joj služili. Ako, 
pak, koriste samo svoje telesne organe 
kako bi preko ukusa, mirisa, osećaja i 
lica opazili stvari iz sveta čula i svega što 
mu pripada, zaboravljaju svoj sopstveni 
svet sa njegovim svojstvima i smatraju 
da se ne može pronaći ništa što ne vide 
u svetu čula. Tako zaboravljaju svet duha 
i gube svako sećanje na njega. Ako ne 
mogu biti vraćeni vrsti bića koja posedu- 
ju duh, o njima se govori da su 'mrtvi', 
propali i nadvladani tokom prirode. 

Ako se, međutim, vrate svom prvobit- 
nom načinu života i sećanjem prizovu 
svoj unutrašnji svet, onda se govori da 
više nisu 'mrtvi', već da su ponovo 


uskrsli u Život. Tada se njihove misli 
usmeravaju na delovanje praslike koju 
prizivaju pred svojim duhom. Zatim po- 
kušavaju da duboko razmisle o tom 
dejstvu i istraže njegovo značenje, ne 
samo zbog te delotvornosti, već istovre- 
meno i zbog svih drugih dejstava koja su 
zaboravili. I, svaki put kada u mislima 
ponovo razumeju neku od stvari koju su 
zaboravili, njihovo oko biva sve više 
oslobođeno tame. Postaju zdraviji i opo- 
ravljaju se od svoje bolesti. 

Tako u sebi otkrivaju da je sve što 
opažaju u svetu čula uobrazilja, samo 
iluzija, a ne stvarnost, heki prizor je 
samo senka ili odraz stvarnosti, isto kao 
što se senke i odrazi mogu videti na tlu 
ili u vodi. A pošto je duša u zarob- 
ljeništvu držana ljubavlju prema slikama 
u raznim oblicima, a ne ljubavlju prema 
samoj stvarnosti, zaboravila je duh kada 
se spustila u svet čula. 

Kada se, međutim, seti delovanja 
praslika u sebi samoj, biće izlečena od 
svoje bolesti i posle dugog vremena 
neznanja, ponovo će ozdraviti. 1 tako ona 
napušta svet čula i opet se vraća 

spoznaji stvarnosti i besmrtnosti, več- 
nom životu. 

Duh je otac duše. Telo je žena duše. 
Duša se usmerava i ka jednom i ka dru- 
gom. U jednom trenutku je usmerena ka 
duhu kao sin prema ocu. To je njen 
istinski i najsvojstveniji način ponašanja. 
U sledećem trenutku je usmerena ka 
telesnom kao muškarac koji sagoreva od 
žudnje za ženom. To delovanje je usput- 
no i prolazno. 

Vidi kako žena svom čoveku, kada je 
sa njim sama, igrom i osmehom želi 
dobrodošlicu, pričajući sa njim ljubazno 
i prijateljski. Međutim, ono što smera, 
nešto je sasvim drugo od onoga što 
spol ja pokazuje, njena je namera da od 
čoveka napravi roba, da ga iskoristi u 
sopstvene svrhe i da ga baci u opasnost. 
Daje mu med koji je, u stvari, pomešan 
sa smrtonosnim otrovom. 

Pogledaj kako otac koji je sam sa svo- 
jim sinom, naprotiv, njemu upućuje stro- 
ga upozorenja i pokudu, razgovarajući sa 
njim strogo. Ali, u njegovim mislima živi 
nešto sasvim drugo u odnosu na ono 


kako izgleda spol ja. Cilj njegovog delo- 
vanja je prednost i korist koju bi njegov 
sin trebalo da zadobije u svemu što se 
tiče života. Daje mu da pije gorak napi- 
tak od koga se sinu gadi, ali koji je 
pomešan sa zdravljem, životom i 
srećnim završetkom. 

Telesna priroda je tvoja žena, o dušo, 
a duh je tvoj otac. Bolji je udarac tvog 
oca od poljupca tvoje žene. Od svog oca 
se razvesti ne možeš; rodbinske niti 
između njega i tebe ne mogu se pokidati. 
Bilo da ćeš ga napustiti ili kod njega 
stanovati, bilo da je odnos dobar ili loš, 
u svim okolnostima vaše je srodstvo 
obavezujuće. Međutim, čovek od svoje 
žene može da se razvede. Tada je nit 
koja ga je povezivala sa njom pokidana. 
A on ne može da odbaci svog oca i pri- 
hvati drugog. Ako si svome ocu 
poslušna, o dušo, zadobićeš život i 
sreću. Ali, ako svog oca - duh, ne budeš 
slušala, već svoju ženu - telesnu prirodu 
- propašćeš u smrt i patnju. 

Kada dođe vreme za delanje, o dušo, a 
ti ne iskoristiš tu priliku da ispravno pos- 
tupiš, izgubićeš radost i nećeš žnjeti 

plodove dobrih dela i nećeš dobiti 
nagradu. Ako čovek ne posadi drvo kada 
je vreme za sadenje, ne može ni da 
uživa u njegovim plodovima kada dode 
vreme da se oni sakupe. 




K oliko dugo još mora da traje, o dušo, 
koliko dugo još moram da te pri- 
tiskam da kročiš na put koji vodi do 
spasenja i sreće? Ali, ti se protiviš da veru- 
ješ mom vodstvu! Koliko ćeš me dugo još 
primoravati na to da sa tobom idem 
putem koji vodi u propast? Ja se, pak, 
protivim da popustim tvom navaljivanju da 
zajedno sa tobom idem tim putem. 

Ako taj raskol mišljenja između tebe i 
mene ostane, o dušo, onda ne preostaje 
ništa drugo sem da se razdvojimo. Tada, o 
dušo, moramo da se raziđemo i svako od 
nas će ići putem kojim želi da ide kako bi 
sledio svoje najintimnije sklonosti. 

Me ponašaš se iskreno, o dušo. Me pos- 
tupaš ni zrelo ni mudro. Tvoj otac ti go- 
vori poučno i upozorava te, a rezultati toga 
su oslobađajući i puni krasote. A ti mu 
okrećeš leda i okrećeš se ka svojoj ženi i 
njenom zavođenju, mamljenju i njenom 
slatkom umiljavanju. Plodovi toga će biti 
briga, žalost, strah i bol zbog neutoljene 
žudnje. 

Uveri se u to, o dušo, da su se uzvišeni 
tudinci povezali sa svetom postojanja 
kako bi mu služili. Međutim, pošto su 
stigli u taj svet i upoznali stvari koje se 
u njemu nalaze, zaboravili su svoj sop- 
stveni svet, svet duha. Svest njihovog 
sopstvenog materijalnog bića postala je 
pomračena. 

Ako, međutim, prizovu u sećanje zabo- 
ravljeno, pred sobom vide i jedno i 
drugo životno stanje. Primećuju veliku 
razliku između njih i shvataju da je jedno 
stanje plemenito, a drugo nisko. Pošto 
opažaju obe životne oblasti, imaju 
slobodu da izaberu u kojoj od njih žele 
da borave. Ako svojom istinskom moći 
mišljenja vide uzvišenost i divotu sop- 
stvenog životnog stanja i uporede ga sa 
drugim, onda bi radije da se vrate stvari- 
ma koje su srodne njihovoj prirodi i 
ispunjeni prezirom kidaju vremenske 
veze. 

Upozorenjima i pokudama se duše 
glaćaju i poliraju i tako bivaju oćišćene 
od svojih sramnih mrlja. Ogledalo koje je 
zbog nekog prolaznog uticaja zamag- 
ljeno, ćisti se brisanjem i glaćanjem. Ako 


je, međutim, neko ogledalo zamagljeno 
stalnim delovanjem koje nikada ne pro- 
lazi, kada, dakle, prolazno delovanje 
postane trajno, onda ogledalo dobija 
sasvim drugaćiji karakter koji traje i kvari 
ga. Ako je tako, ogledalo ne može biti 
oćišćeno, izuzev ako se poveri pročiš- 
ćavaj u ćoj vatri. 

Tako i duše koje su isprljane nekim 
prolaznim događajem mogu biti pročiš- 
ćene upozorenjima i pokudom tako da 
se sete životnog stanja u kome su neka- 
da boravile. A, duše koje su isprljane u 
dubini njihovog bića, mogu biti očišćene 
samo ako su bačene u bedu, ako dugo 
ostanu u takvoj situaciji uvek nanovo 
doživljavajući patnju. 

Koliko često mora zlato pomešano sa 
drugim metalima biti stavljano u vatru, 
pre nego što očišćeno i blistavo ne 
izađe na videlo? Koliko puta savijen 
gvozdeni štap mora biti zagrejan vatrom 
pre nego što se ispravi? Koliko često 
žito mora biti propušteno kroz sito pre 
nego što se mogu otkloniti trice sa koji- 
ma je izmešano? I, koliko često upr- 
ljane i otvrdle duše moraju da prolaze 

sve vrste prljavštine da bi pronašle pravi 
put i povratile prvobitnu ćistotu? 

Koliko je bolji sladak ukus meda od 
gorkog ukusa aloje? Samo onaj ko je 
probao i jedno i drugo može to da zna. 
Tako i duša slatkoću sreće i gorćinu bola 
može da upozna samo ako je doživela 
obe stvari. Velika je razlika između 
ćoveka koji nešto prezire i odbacuje 
nakon što je to preispitao i ćoveka koji 
biva privućen žudnjom da to preispita. 
Ko je u borbi iskusio napor i težinu 
oružja, taj će se iz toga povući. Ko, pak, 
nikada nije stajao na borilištu, pun je 
entuzijazma da to iskusi i isproba. 

Ako tada, o dušo, posle svega što si 
doživela, smatraš da si stigla do kraja, ti se 
vrati svojoj najvišoj mogućnosti koja je 
nekada bila tvoj posed, koji si zaboravila. 
Stremeći ka najvišem cilju, razmisli o tome 
i usmeri se prema njemu koji ne poznaje 
ni poćetak ni kraj, koji je stalno prisutan 
od najudaljenije prošlosti pa sve do naju- 
daljenije budućnosti, koji može da ućini 
da se sve pojavi i nestane, koji otvara i 
zatvara, koji daje i oduzima, koji je sve u 
svemu i svaka pojedinaćna stvar zasebno. 


SDOznai, o dušo, da odvojene stvari 
nisu stabilne i postojane. One nestaju, 
aube svoje samostalno postojanje . 
vraćaj u se celokupnosti kojoj pnpadaju. 
Tako i celokupnosti mogu odgovarati 
večnom kretanju Prvog Principa koji je 
večan. Kada njihova snaga nestane^ 
vreme im je isteklo i sve nestaju. Tako 
su i celokupnosti neprestano promenjive 
i prelaze iz stvarnosti u prolaznost. 

Koliko je samo velika razlika, o dušo, 
između jednog i drugog prijatelja. T j 
jedan prijatelj koji se bogati .PU^kajuo 
te i koji te u stvarnosti mrzi i ponizava, 
koji ti nanosi patnju i bol, koji pokušava 
da te ismeje i prevari, obescasti i 
navi, koji te zaslepljuje kada zelis da 
vidiš- koji te vodi na stranputicu kada 
želiš da ilediš pravi put, koji te obasipa 
ljubavlju koja je prolazna i nestaje i u 
kojoj istine nema, koji te pusta da zudis 
za stvarima koje u stvarnosti nisu 


Kao rezultat toga, o dušo, bivaš pritis- 
nuta siromaštvom i nuždom, mučena 
strahom i brigom, povučena nadole i 
okružena tamom, uprljana i bačena u 
stanje ropstva. 

Svaki put kada tog prijatelja učiniš 
bogatijim nego što je bio, on postaje si- 
romašniji. Što ga više čistiš, utoliko 
prljaviji i nečisti ji on postaje. Što ga 
češće izlečiš od njegove bolesti, utoliko 
bolesniji i krhkiji on postaje. Ti misliš da 
je njegovo prijateljstvo trajno i da je on 
postojan, ali isuviše lako on odlučuje da 
te napusti i ostavi na cedilu. Kada se to 
desi on ti donosi bol odvajanja i potresa 
tvoje misli. A to je tvoja lična krivica. 
Svojom neopreznošću, slepilom i glu- 
pošću si sve to izazvala. 

Kakva samo razlika postoji između tog 
i jednog drugog prijatelja sa kojim možeš 
da se povežeš u prijateljstvu! To je pri- 
jatelj koji te obogaćuje i pomaže ti kada 
si u nevolji; koji te izvodi na pravi put 
kada zalutaš; uči te i daje ti učenje kada 
nemaš znanje; čini da možeš da vidiš 
kada si šlep. 

Taj prijatelj ti neće, kao ovaj drugi, 
praviti velike teškoće ili uzrokovati težak 
rad, brigu i napetost. Osim toga, on će 
večno ostati sa tobom; nikada neće ras- 
kinuti nit prijateljstva sa tobom, ostaviti 
te na cedilu ili odreći te se. Koliko god 


često bila u njegovom društvu, zadobijaš 
visoku počast njegovom čašću, svetlost 
njegovom svetlošću, život kroz njegov 
život, mudrost i inteligenciju kroz nje- 
govu mudrost i inteligenciju. Mir i moć 
kroz njegov mir i njegovu moć. On te 
obasipa dobrima koja neće prestati da 
teku i koja traju večno. Poklanja ti 
radosti koje su istinske i nemaju nikakve 
veze sa čulima. Kada si sa njim sjedinje- 
na imaš samo korist i ne gubiš ništa. 
Izaberi njega za prijatelja, o dušo, sjedi- 
ni i po veži se sa njim. 

8 . 


K ada čovek izgubi prijatelja i u istom 
trenutku sretne drugog koji može 
da zauzme mesto izgubljenog pri- 
jatelja i da dela umesto njega, brzo će 
odbaciti sećanje na prvog prijatelja i 
zaboraviti ga, utoliko pre ako je novi pri- 
jatelj snažnije povezan sa njim i ako je 
višeg porekla od prethodnog. Ali, ako se 
izgubi prijatelj a nema nikoga ko bi 
mogao da zauzme njegovo mesto, onda 
se dugotrajna tuga i strašna patnja ne 
mogu izbeći. 

Ako, o dušo, imaš prijatelja za koga si 
sigurna da ćeš ga izgubiti, da će se ras- 
tati od tebe, zar nije dobar savet da te 
zamolim da potražiš nekoga ko će doći 
na njegovo mesto i ko može da zauzme 
njegovu poziciiju; i da ti kažem da 
pronađeš nekoga ko će ti biti dobar drug 
i veran prijatelj? On mora da bude 
snažni je povezan sa tobom i da se nalazi 
na višem nivou od prvog prijatelja. Jer, 
kada neko nešto izgubi i zatim pronađe 
nešto bolje, njegova nesreća se pretvara 
u sreću, a briga u radost i vedrinu. 

Tako i ti, o dušo, moraš da se pripre- 
miš pre nego što budeš mogla da 
napustiš ovaj svet nastajanja, cvetanja i 
nestajanja, da bi se sjedinila sa svetom 
duha. A pre nego što napustiš svog izda- 
jničkog i izopačenog saputnika, moraš 
već u sebi da stvoriš odvojenost u odno- 
su na njega i postepeno se od njega 
odvojiš, hitajući istovremeno svom 
budućem prijatelju u susret, navikavajući 
se na njega i sve se vise spajajući sa 
njim. 

Ako čovek, o dušo, dospe do tačke da 
mrzi neko mesto i želi da ga napusti, 
mora pre nego što ga napusti pronaći 
drugo mesto na kome želi da boravi. Jer, 
čovek koji napusti neko mesto ne 
znajući kuda da ode, ostaje bez zavičaja. 
Bespomoćan, biće prisiljen da se bez 
mogućnosti izbora smesti na prvom 
najboljem mestu koje pronađe. Nože biti 
da će tako biti prinuđen da stanuje na 
mestu koje je gore nego prethodno, tako 
da ga sreća zaobide i život mu dospe u 
nered. 

niko, o dušo, ne boravi u mračnom, 
tesnom i pustom staništu, a da nema 


želju da stanuje u kući koja je bolja, 
veća i prijatnija. 

Ako, dakle, o dušo, želiš da napustiš 
svoje prebilvalište, preseli se u bolje. Ko 
napusti kuću koja je mračna, tesna i 
pusta i preseli se u svetliju, širu, pros- 
traniju i lepšu, radovaće se toj promeni. 
Biće radostan zbog svoje odluke da se 
preseli. 

U slučaju da si saznala za nešto sasvim 
drugačije od onoga što se može opaziti 
sa pet čula, krenula si putem koji vodi ka 
tvom spasenju. Međutim, ako ne znaš 
ništa drugo izuzev onoga što opažaš svo- 
jim telesnim čulnim organima, onda si 
na putu ka uništenju i bolu. 

Pažnja, o dušo, je nešto čiji značaj tek 
moraš da dokučiš. Ako se čovek čuva od 
uništavajućih sklonosti svog sopstvenog 
bića, on je pažljiv. Ako sledi svoje nega- 
tivne sklonosti, onda je nepažljiv. 

Zato, o dušo, budi oprezna i čuvaj se 
svega što na tvoje biće deluje uništava- 
juće i traži ono što je lekovito za tebe. 
Sve što je u skladu sa tvojom prirodom 

za tebe je lekovito. Sve što u tvom 
unutrašnjem biću izaziva otpor, za tebe 
je uništavaj uće. Međutim, ni jedno ni 
drugo nije samo uništavajuće ili samo 
lekovito. 

Dakle, ako želiš da budeš spasena, 
potraži ono što je u skladu sa tvojim 
bićem. Ako želiš uništenje, potraži stvari 
koje su tvom biću suprotne. U slućaju da 
želiš uzbuđenje, pometnju i sumnju, traži 
oboje istovremeno. 

Zato, o dušo, ako si po svojoj prirodi 
svetla i bistra, nemoj se povezati sa 
tamom. Ako ućestvuješ u Životu i Reći, 
nemoj se povezati sa nećim ćemu ma- 
njka svetlosti i života. Ako si obdarena 
inteligencijom i sposobnošću razlikova- 
nja ne vezuj se i dalje za ono što nije ni 
svetlost ni život. 

Bol je proizvod greha. Ispravno dela- 
nje rađa sreću. Onaj ko posadi urminu 
palmu i ubira urmine plodove koji su 
sveži i zreli, taj se tome raduje. Ko zasa- 
di livade i šipurke, neće ubirati plodove, 
njegov je rad bio beskoristan. 


Zato, o dušo, uradi ono što je lekovito 
i ostavi razarajuće stvari iza sebe, tako 
da budeš primljena u redove onih koji 
uživaju Božiju pomoć, slede pravi put i 
sudeluju u najvišoj sreći. 

Uveri se i sama, o dušo, u sve što ti 
objašnjavam i otkrivam. Ja sam ovaj svet 
iskusio i ispitao ga. Zaključio sam da je 
materija od koje se sastoji već od 
početka bila tu. Zatim je došlo do raz- 
dvajanja nežnog i finog od grubog i gus- 
tog, posle čega je prvo otišlo gore, a 
potonje se spustilo dole. Tako je materi- 
ja od koje se sastoji svet, delotvornošću 
neba podeljena na četiri elementa: vatru, 
vazduh, vodu i zemlju. 

Pažljivo sam ispitao kako ta četiri ele- 
menta bivaju pokrenuta i koja svojstva 
poseduju. I, zaključio sam da bivaju 
pokrenuta svojom sopstvenom prirodom, 
slepim nagonom bez života, a ne razu- 
mom i inteligencijom. Ali sam takode 
zaključio da postoje stvari koje su sas- 
tavljene od elemenata i kojima je dat 
život, razum i inteligencija. Pitao sam se 
kako je moguće da stvari koje su bez 


66 


67 


života i inteligencije, sačinjavaju elemen- 
te biča koja poseduju život i sudeluju u 
inteligenciji. 

Došao sam do zaključka da ti elemen- 
ti, kada se nalaze u telu biča koja pose- 
duju život i razum, kroz njih život i 
razum dobi jaju. 

Ali, kako se može razumom shvatiti da 
živo biće može nastati iz dve beživotne 
stvari koje su međusobno povezane? Ili 
da biće koje sudeluje u inteligenciji 
može proisteći iz dve stvari koje ne 
poseduju inteligenciju? 

Tako sam iz toga po svaku cenu morao 
da zaključim da bića koja poseduju život 
i inteligenciju ne nastaju iz materije od 
koje se sastoji ovaj svet - mislim na svet 
nastajanja, cvetanja i nestajanja - već da 
su iz ovog ili onog razloga sišli iz neke 
druge oblasti u ovaj svet i da će zato što 
su se u njega spustili, ovaj svet ponovo 
i napustiti. Tako sam došao do zaključka 
da jedna beživotna stvar ne može biti 
poreklo živog bića i da nešto bez 
inteligencije ne može biti poreklo bića 
koje sudeluje u inteligenciji. 


Zato, dakle, o dušo, budi ubedena da 
bića koja poseduju život i inteligenciju 
nisu sačinjena od elemenata ovog sveta, 
već od nečeg sasvim drugog. 

Ispitaj stoga, o dušo, ove stvari, kako 
bi ih upoznala. I, stremi ka tome da 
duboko u njih pronikneš tako da kroz to 
dospeš do iskustva. Tada ćeš biti srećna 
i blažena i usavršićeš svoje znanje. 

slučaju da poseduješ istinsko zna- 
nje, o dušo, razumećeš da si sa 
Tvorcem u srodstvu. Kroz to ćeš 
iskusiti stvarnu sreću. Ako, pak, ne 
poseduješ znanje, mislićeš da spadaš u 
'bezvrednu vrstu stvari' i usmerićeš se 
prema tome. Rezultat će biti izloženost 
mnogim vrstama patnje i muke. 

Usmeri se zato svom snagom ka 
dosezan ju istinskog znanja. Razmišljaj o 
ovome bez prestanka tako da spoznaš 
istinu. Pusti da te to na pravi način vodi 
u tvojim delima. Oslobodi se neznanja, 
slepila i grešnog života koji potiče iz 
neznanja. 

Bol nastaje tako što duša vidi i privlači 
stvari koje su promenjive i koje se 
nalaze u međusobnom sukobu. Duša je 
srećna kada vidi i privlači stvari koje su 
harmonične i večne. Dakle, ako želiš da 
budeš oslobođena bola, o dušo, moraš 
napustiti ovaj svet suprotnosti i uzajam- 
nih sukoba i kročiti u svet večnosti i 
postojanosti. 

Trgovci izlažu svoju robu da bi je 
pokazali ljudima sa zdravim očima, a ne 
slepima. Pripovedači i govornici koji go- 
vore na raskršćima pričaju da bi bili čuti. 
ne govore gluvima, već onima koji imaju 
zdrave uši. 

Tako se i mudraci ne obraćaju dušama 
koje hode putem smrti da bi ih posvetili. 
Oni se obraćaju dušama koje idu putem 
života i žele da ih ispune mudrošću. To 
su one duše koje dolaze kod njih i mole 
da prime pouku. One duše, pak, koje se 
nalaze na putu smrti, ne traže nikakvu 
pouku. One se od nje okreću i preziru 
sva učenja. 

Ako želiš da izbegneš kaznu, o dušo, 
čuvaj se grešaka i izbegavaj ne- vri inu. 
Ako nagradu želiš, dopusti da budeš 
vođena pravim putem; jer ne-vrlina 
donosi sa sobom kaznu i tamnicu. 
Ispravan način života donosi nagradu i 
dobitak. 

Ako se povežeš sa svojom suštinom, o 
dušo, tvoja će svetlost porasti, tako da 
ćeš očima duha prepoznati istinski način 
delanja. Ako se, međutim okreneš od te 


suštine i povežeš se sa čulima, gubiš 
svetlost inteligencije. Tada si okružena 
tamom i slabiš svoj unutrašnji vid. 
Posledica toga je da se zbog svog slepi- 
la i tame prepuštaš čulima. 

Lekar savetuje bolesniku da ne uzima 
hranu koja mu škodi. Ako bolesnik sledi 
njegov savet, on postupa ispravno i kao 
plod toga će povratiti svoje zdravlje. Ako 
se ne povinuje savetu on postupa 
pogrešno i njegova patnja i muke će 
ostati . 

Ukoliko želiš da znaš u kakvom će 
stanju biti duša kada napusti telo, onda 
posmatraj okolnosti u kojima živi dok je 
još u telu. Ako postojano postupa 
ispravno, onda će, kada napusti telo, 
takode, kroz dobru naviku postupati 
ispravno, biće vođena ka srećnom cilju i 
nagradi. 

Međutim, u slučaju da se, dok je bila u 
telu, prepuštala ne-vrlini, onda će, to se 
podrazumeva, preko te navike biti 
vođena ka ne-vrlini. A kao plod će nas- 
tati kazna, naime slepilo i nesrećne okol- 
nosti u budućem životu. 

O pisaću tvoje stanje postojanja, o 
dušo, jer dugo sam o njemu 
razmišljao. Ti kažeš i potvrđuješ da 
bi se rado oslobodila napora i žalosti, ali 
ih u stvarnosti tražiš i juriš za njima i 
zavidiš onima koji ih poseduju. Ti kažeš 
i priznaješ da žudiš za srećom i radošću, 
ali ih u stvarnosti izbegavaš, okrećeš im 
leđa i odbijaš da nastaviš putem koji 
vodi ka njima. Takvo ponašanje je pro- 
tivrećno. Ono može da se oćituje samo 
u ćoveku koji nije jednostavan i ne stoji 
u jedinstvu, već u kome su razni ele- 
menti izmešani i kombinovani. Jer, kada 
je nešto jednostavno, onda je naravno i 
naćin ponašanja toga takođe jednosta- 
van i oslobođen protivrećnosti. 

Kada je, pak, nešto izmešano i sastav- 
ljeno od razlićitih elemenata, onda je 
ponašanje toga takode izmešano. Stoga 
je jasno da još uvek nisi oćišćena od 
svojih ne-vrlina i oslobođena zla kojim si 
u ranijim vremenima, u nekoj ranijoj fazi 
života, uprljana. 

Ostalo je još otpadaka i rde i zato je 
tvoj način delanja protivrečan. Ako je rda 
koja je na tebi prouzrokovana prolaznim 
događajem, stremi ka tome da je ot- 
kloniš ribanjem, trljanjem i glačanjem 
pre nego što te nagrize. Kada je, 
međutim rđa prodrla duboko, ti se baci 
u vatru i dopusti da te ona očisti, tako da 
iz toga izađeš blistava i čista. Jer, ako je 
ogledalo izgrebano i zarđalo, glačanje 
više nije dovoljno. Rđa tada može biti 
otklonjena samo pročišćavajućom vat- 
rom. 

Čim budeš očišćena od otpadaka i rđe, 
tvoj način delanja će biti postojan i 
oslobođen pometnje, suprotnosti, laži i 
privida, tako da ćeš u stvarnosti tragati ili 
za naporom i žalošću ili za radošću i 
srećnim životom. 

Prvo se uveri u to da telesna smrt nije 
ništa doli odvajanje duše od tela. A onda 
razmisli o tome da će čovek koji je u 
svojoj zemlji mudar i oprezan i u tuđoj 
zemlji biti mudar i oprezan, nikada neće 
izgubiti svoju mudrost Kuda god <ia ode 
i u koju god zemlju da otputuje. 


Uveri se u to da dobro drvo daje 
samo dobre plodove, a loše drvo samo 
loše. Kada bi drvo davalo drugačije 
plodove nego što to odgovara njegovoj 
prirodi, onda bi onaj ko posadi lozu 
mogao na njoj da ubere i žir, a ko 
zasadi hrast, ubirao bi i grožđe. Iz sve- 
ga može da proistekne samo ono što je 
u skladu sa njegovom prirodom. 

Vežbaj se, dakle, u dobrim stvarima i 
posadi, delujući tako, dobro drvo, tako 
da tvoje oči budu oslobođene tame i da 
kroz uvid možeš da zadobiješ još veći 
uvid, i da posmatranjem dobrog žnješ 
još više dobrog i kroz inteligenciju 
postaneš još inteligentnija i stekneš 
lako i ispravno iskustvo. Tada ćeš sebi 
raskrčiti put ka najvišim predelima i 
steći ćeš trajno blaženstvo i večnu 
radost. 

Zamisli, o dušo, da možeš da isključiš 
delovanje svojih pet čula, a onda obrati 
pažnju da li ćeš imati drugačije uvide od 
onih na koje si inače navikla posred- 
stvom pet čula. Ako tada zaključiš da 
razumeš nešto što ne može biti 

obuhvaćeno čulnim oruđem, onda je 
jasno da si se vratila u svoju domovinu i 
da si svoje interesovanje usmerila na 
svoj istinski zadatak. 

Ako suština želi nešto da razume, ona 
razdvaja suštinsko od onoga što je pri— 
dodato. Ono biva prepoznato jednos- 
tavnim razumevanjem koje je u skladu 
sa njenom jednostavnošću. 

Kao što čulni organi ne mogu da obuh- 
vate jednostavnost nečega, tako duša ne 
može da shvati njihovu složenost. Ona 
dobija znanje preko poznatog, osim ako 
se različita svojstva razdvoje jedna od 
drugih tako da su međusobno izolovana. 
Kada se to dogodi, dolazi do razumeva- 
nja svakog svojstva pojedinačno. 

Pošto su čulni organi složene prirode, 
oni mogu da razumeju samo složene 
stvari. Ali, duh, koji je jednostavan i 
nedeljiv, razume ono što je jednostavno 
i nedeljivo. Zatim, obrati pažnju na misli. 
Kada se povežu sa složenim konkretnim 
stvarima gube jednostavnost koja je 
svojstvena stvarnosti i radosti istinske 
spoznaje. 


Kada se mišljenje, pak, vrati jednos- 
tavnosti, kada napusti ono što je složeno 
i međusobno izmešano i odbije složene 
stvari koje su vezane za prostor i vreme, 
razume jednostavnost i večnQst. 

Putem ovakvog objašnjenja postaje 
jasno da život duše zavisi od toga da li 
je ostavila iza sebe materijalni svet i da 
smrt duše i njene brojne patnje bivaju 
prouzrokovane njenim ostankom u 
materijalnom svetu. 

S pustila si se u materijalni svet o 
dušo, i kroz iskustvo si naučila 
kakav je. U njemu si našla samo 
stvari koje je ružno videti, gadno čuti, 
odvratnog ukusa, štetnog mirisa i kojih 
se osećaj gadi. 

A ipak, pošto si sada tu gde jesi, nad- 
vladana si ljubavlju i vatrenom žudnjom 
za njim! U njemu si tražila svu svoju 
sreću i zaboravila si visoke moći koje su 
tvojoj prirodi svojstvene. A, pošto si 
spoznala da si grešila i zalutala, pokušala 
si da uvučeš i druge u svoj greh i da ih 
okriviš. 

Ali tako ne može! Krivica mora da 
pogodi samo one koji su je zaslužili. 
Samo je onaj grešan ko je počinio greh. 
Stremi ka tome da ispraviš svoje grehe i 
greške, jer pošto si svojom krivicom 
dospela u žalosno stanje u kome se sada 
nalaziš, možeš jedino svojom sopstve- 
nom slobodnom voljom da se izdigneš iz 
njega. 

Sve dok si boravila u svetu stvari koje 
nastaju, bila si iskušavana svakojakim 
teškoćama. Uveri se u to da su uzrok i 
izvor tih teškoća u tebi samoj i u tvojim 
gresima i prestupima. Ako sebi jasno 
predoćiš svoju prošlost, setićeš se i 
spoznaćeš to. Ukoliko, pak, naiđeš na 
teškoću ćiji ti uzrok i izvor nisu poznati, 
ne prebacuj krivicu na druge i imaj na 
umu da uzrok mora biti pronađen u 
grehu koji si poćinila, a na koji si 
zaboravila. 

Ako ćovek u svetu punom jada traži 
krov nad glavom, onda jad koji ga 
spopada i iskušenja koja mora podneti, 
nastaju iz zablude da je utoćište tražio 
ovde! Zato neminovno doživljava jad. 

A ono što tu stvar još pogoršava je što 
je bio pozvan da se ćuva od te nesreće, 
ali nije bio pažljiv, Naloženo mu je da se 
toga plaši, ali on se nije plašio. Bio je 
upozoren, ali to upozorenje nije primio k 
srcu, već je sledio sopstvenu volju i 
htenje. 

Nije li tako, o dušo, da si sve mogla da 
vidiš i ćuješ dok si bila izvan zatvora? A 


pošto si sada zarobljena, sve je pred 
tobom sakriveno. Zarobljena i zatvorena 
si i uzaludno pokušavaš da nešto ćuješ i 
vidiš. Zašto si ušla u zatvor? Sve dok si 
bila u svetu jednostavnih i jedinstvenih 
stvari mogla si sve da vidiš i znaš. Jer, 
mogla si da vidiš pred svojim okom sve 
svetove, ćiste, svetle i blistave. A ispod 
tebe na tlu nalazio se svet nastajanja, 
cvetanja i nestajanja, mraćan svet koji u 
poredenju sa onim svetom, skorcwda nije 
svetliji od crnog kamena koji se može 
opaziti u svetloj bistroj vodi. 

Mislila si da moraš da uđeš u ovaj svet 
kako bi kroz iskustvo otkrila kakve je 
prirode ta oblast. Nakon što si to 
odlućila, negirala si stanje jednostavnih i 
jedinstvenih stvari i utonula si u nisko 
stanje izmešanih stvari. Tragajući gramzi- 
vo za onim što si htela, izgubila si svoje 
visoko stanište i dospela u svet prome- 
na. Pošto si negirala svet jednostavnih 
stvari, tražeći i žudeći za svetom složenih 
stvari, postala si kao ptica koja je ušla u 
zamku da bi kljucnula bobicu, a onda 
upala u klopku. Ili, kao riba si koja želi 
da pojede ribarev mamac i tako biva 
sama pojedena. 

Tako svetla i blistava, o dušo, kakva si 
po svojoj prirodi, krenula si u svet tame 
i upustila si se sa tamom u borbu. A svet 
tame je ugasio tvoje svetio i okružio te 
tamom zaslepevši i oduzevši ti tvoju moć 
opažanja svega onoga što si nekada 
mogla da vidiš i naveo te je da zaboraviš 
sve što si nekada znala. I, naposletku si 
zarobljena i zaključana. Sve to se desilo 
kao posledica zablude u koju si na 
početku upala. 

Međutim, ako želiš da se vratiš svom 
uzvišenom zavičaju, onda usmeri svoju 
pažnju na smrtonosne stvari koje su u 
tebi prisutne i čuvaj ih se. Jer, samo ako 
se budeš čuvala tih stvari možeš biti 
spasena. Samo je tako moguć povratak u 
tvoj istinski zavičaj. Kako bi lako mogla 
da prepoznaš od kojih stvari moraš da se 
čuvaš, ovde ću ih navesti u jednoj 
rečenici: To je žudnja za zemaljskom 
razonodom/ Odvoji se, dakle, od svega i 
brani se od svega što svojim materijal- 
nim čulnim organima doživljavaš kao 
prijatno. Zgrabi i iskoristi sve što tvoja 
suština oseća prijatnim. 

Vatra može biti ugašena, ali plamen 
žudnje nikada. Bolovi mogu kratko 


vreme uticati na telo, a zatim opet 
prestaju i ostavljaju ga na miru. Bol 
žudnje te nikada neće ostaviti na miru: 
sve dok ne budeš imala suštinu koja 
žudnju odbija i dok ne budeš naučila da 
se uzdržavaš od onoga za čim si do sada 
žudela. Jer žudnja dobija sve veću snagu 
ukoliko joj popuštaš, a umire ako od nje 
odustaneš i uzdržiš se. 

Jedna žudnja u svetu čula je pohlepa. 
Ali to ni je jedina, ima ih više. Alavost je, 
doduše najsmrtonosnija od svih, zato što 
telo ne traži alkohoina pića i telesno 
zadovoljenje ako pre toga nije hranom 
zasićeno. To se, takode, odnosi i na 
nošenje fine odeće i mnoge druge 
nevažne stvari, kroz koje duša biva 
namamljena u opasne i užasne predele u 
kojima biva navedena na loše navike 
koje je ponižavaju i izopačuju je. 

Poučio sam te, o dušo, kako da delu- 
ješ ispravno. Dakle, ne pravi se kao da 
ne možeš da izbegneš pogrešan put. 
Vratio sam ti moć viđenja, zato se ne 
pravi da si siepa. Kada slepac upadne u 
rupu, on se za to ne može kriviti. 
Međutim, ako neko sa zdravim očima 
priđe rupi, vidi je i dobrovoljno se u nju 

baci, onda za njega ne postoji nikakvo 
opravdanje. Tako ni za tebe nema oprav- 
danja ako u prkos svim upozorenjima 
namerno popustiš svom htenju. Patićeš 
više nego ikada ranije i zbog toga ćeš 
platiti dvostruku cenu. 

Ako se čovek oslobodi žudnji ovog 
sveta, onda će se nesreća ovog sveta 
držati podaleko od njega. Tada radi višeg 
cilja napušta ovaj svet zdrav i dobro 
očuvan. Taj viši cilj je da se približi Bogu. 
Ukoliko, pak, jurca za žudnjama ovog 
sveta, pratiće ga nesreća ovog sveta. U 
tom slučaju ovaj svet napušta kao 
bolesnik, kao neko ko je proklet da pati 
u zatvoru. Taj zatvor je udaljenost od 
Boga. 


86 


12 . 


K ada čovek poseje drvo istrajnosti, 
on ubira plodove uspeha i slaviće 
nadvladavan je. On postiže ono što 
želi i srećan je. Ako, pak, posadi drvo 
lenjosti i nemarnosti, ubira plodove ne- 
uspeha. Pie postiže što želi i nesrećan je. 

Želim da te postavim pred nekoliko 
principa, nauči i ostvari ih. 

Žudnja izvire iz duše. Ona žudi za 
dobrim. Ono na šta ona iz koje izvire 
žudnja mora da se osloni je istrajnost. A 
ono što joj pomaže da postigne ono za 
čim žudi, nije ništa drugo doli isto dobro 
i ista dobrota. Jer, kada se delotvornost 
onoga koji žudi poveže sa delotvornošću 
onoga za čim se žudi, onda onaj ko žudi 
i ono za čim žudi bivaju spojeni. 

Istrajnost ima gorak ukus, ali daje 
slatke plodove. Lenjost ima sladak ukus, 
ali daje gorke plodove i uzrokuje brigu. 

Budi istrajna i postojana u obožavanju 
jedinog istinskog Boga i pazi da zbog 

otuđenja i bezvoljnosti ne postaneš 
teturava, da ne bi umesto obožavanja 
jedinog istinskog Boga služila mnogim 
bogovima. Ko se prepusti mnogim 
bogovima, mora i da im služi. Taj doživ- 
ljava napor i patnju. On postaje opsed- 
nut brigama, mučen nemirom i na kraju 
propada. 

Obuzetost nevoljom i mrzovoljom 
odlika je animalne duše. lstrajnost i pos- 
tojanost su odlike zrele i istinske ljudske 
duše. Zato pazi da zbog nevolje i mrzo- 
volje ne postaneš teturava i ne dozvoli 
da budeš zavedena i služiš više nego 
jednom Bogu. Jer to te dovodi do buni- 
la i iskorišćava te, tako da se tvoje 
svetio gasi, snaga smanjuje, tvoja visoka 
pozicija narušava, a tvoja nezavisnost će 
prestati da postoji. To će biti tvoja smrt. 

Čuvaj se takve smrti i okani se stvari 
koje je uzrokuju. 

O dušo, moraš steći istinsko znanje o 
svom sopstvenom biću, kao i o njego- 
vim shvatanjima i oblicima, nemoj misli- 
ti da postoji i jedno jedino shvatanje ko- 
je želiš da upoznaš, a koje je izvan tebe. 
ne, sve što moraš da naučiš je u tebi. 


Pazi se da ne budeš odvedena na 
stranputicu koja te zavodi, da ono što je 
u tebi tražiš izvan sebe. Mnogi zaborav- 
ljaju gde se mora pronaći uvid. Oni tra- 
gaju izvan sebe i tako i zalutaju. Kasnije 
će se, međutim, setiti da je sve u njima, 
a ne izvan njih. 

Ono što moraš upoznati postoji večno 
i neprestano za sva vremena, ništa od 
toga nije izvan tebe. Ono što je izvan 
tebe su stvari koje su već od početka 
bile izvan tebe. Imaju svakojake 
osobenosti i deo su procesa nastajanja, 
cvetanja i nestajanja. Osim takvih stvari, 
izvan tebe se ništa ne može pronaći. 

Dakle, vrati se sama sebi da ne bi 
upala u vrtlog stvari koje su u međusob- 
nom sukobu i da te ne bi njihova 
različita svojstva bacala naokolo kao sto 
nemirno i olujno more bacaka naokolo 
brodove koji po njemu plove. U suprot- 
nom nećeš steći ni dobro, ni znanje. 

Uveri se zato u istinu koju sam ti 
izložio i razmisli o njoj. Me zaboravi ništa 
što je već u tvom posedu, tragajući za 
tim negde drugde. Jer sve što je duši 

potrebno da bi stekla uvid, u njoj je, a 
ne negde drugde. Uzrok zašto to ne 
uvida nije duša, već telo koje se postavi- 
lo između. 

Ako je oruđe kojim radnik dela slom- 
ljeno ili ishabano, ne može mu više 
koristiti. Bolje je da ga baci i uzme drugo 
sa kojim može dobro da radi. 

Ukoliko je radnik stekao dobro oruđe, 
mora sa njim da radi stremeći ka tome 
da od svog rada zadobije dobitak. Kada 
se obogati, on prestaje da radi, prodaje 
svoje oruđe po niskoj ceni i odmara se 
od svog rada. 

Pobrini se za to, o dušo, da stekneš 
dobro oruđe. Ako ga poseduješ, koristi 
ga dobro, radi marljivo i izvuci svoju 
korist. Ako se obogatiš, prodaj sve oruđe 
po niskoj ceni, uzmi svoj dobitak i 
napusti kuću u kojoj si stekla dobitak. 

Ako ćovek ima žuticu, med mu nije 
sladak kao zdravom ćoveku. Tako su i 
istinska ućenja prijatna samo onima ćija 
je duša zdrava. Samo takav ćovek može 
da razume njihov znaćaj. 


Bolesti duše su: neznanje, žalost i 
strah. Onaj ćija je duša time opterećena, 
ne može da oseti ukus onoga čemu je 
poućen. ne može da obuhvati znaćaj 
ućenja. 

I stinska sreća je stanje koje ne vodi do 
prezasićenja. Sve sa čime se duša 
suočava u svetu nastajanja, cvetanja i 
nestajanja vodi do prezasićenja, a to se ne 
može nazvati istinskom radošću. 

Ako duša u ovom svetu traži radost, 
onda ona traži nešto što ne postoji i što se 
u njemu ne može pronaći. Mnogi stanov- 
nici ovog sveta marljivo traže radost, ali 
traže uzaludno. Čovek se upušta u svako- 
jake situacije da bi ih ocenio i preispitao, 
A zatim im, pak, ispunjen gorčinom i 
gađenjem, okreće leda. Me postoji niko ko 
je zadovoljan svojim životnim stanjem. 

Duša traga lutajući naokolo po ovom 
svetu kako bi pronašla tačku mira koja je 
na poseban način u skladu sa njenim 
visokim poreklom. Pošto je ne pronalazi, 
luta naokolo uzaludno tragajući za nekim 
mestom na kome može pronaći mir. Zato 
će duša, ukoliko je mudra, obustaviti 
svoju potragu u svetu nastajanja, cvetanja 
i nestajanja i okanuće se zavisnosti od 
razonode. 

Svaka situacija pred koju je duša u 
ovom svetu stavljena, zahteva postojano 
trpljenje raznih zloba. Gorkog su one 
ukusa, a sve što je sa nečim gorkim 
pomešano, i samo je gorko. Iz toga sledi 
da čovek mora ili da provede svoj život 
u bolnom lutanju, čas nešto ispitujući, 
čas stvarajući - što je nedostojan način 
života - ili da prebiva u nekom drugom 
životnom stanju postojano podnoseći 
njegove zlobe. Ako se odluči za potonje, 
mora da doživi gorčinu da bude povučen 
nadole, jer bolje je brati gorke plodove i 
istovremeno zadobiti višu poziciju i moć, 
nego brati slatke plodove i istovremeno 
biti ponižen i povučen nadole. 

Dobro je da radnik koristi oruđe, a ne 
oruđe radnika, da konjanik upravlja ko- 
njem, a ne konj konjanikom, i da vladar 
vodi svoj narod, a ne narod vladara. Ako 
se u ovim stvarima sledi prirodan 
poredak, posledice su sklad i lepota. Ako 
je, međutim, ponašanje obrnuto, 
posledice su propast, ugroženost i 
pometnja. 

Telo živi kroz delotvornost duše i tako 
dobija sposobnost da vidi, čuje, miriše. 


okusi i oseti. Telo je dušino oruđe. Me- 
đutim, sramota je ako oruđe vlada rad- 
nikom praveći od njega roba. Radnik je 
taj koji mora da vlada, a ne oruđe. 

Kada neznalica postane vlasnik oruđa, 
ona vredno pokušava da ispravi njegove 
mane i neguje ga, zaboravljajući tako da 
ga koristi i radi sa njim. Tada on postaje 
rob oruđa. Tako je i sa dušom ako kiti i 
neguje telo, a pri tome zaboravi da ga 
koristi kao oruđe. Duša tada postaje rob 
tela. 

fiešto što sudeluje u Životu i što je 
opremljeno sposobnošću da vidi i čuje, 
što je obdareno inteligencijom i što je 
visokog porekla, tako postaje beživotno, 
slepo, gluvo, neinteligentno i bezvredno. 
Kada narod vlada vladarom, to je izvrnut 
svet, te i vladar i narod moraju propasti. 
Kada telo vlada dušom, takođe oboje 
moraju propasti. 

Stvorenja su potpuno neprikladna za 
moć vladanja. Ona je iskušenje čoveku. 
Ako mudar čovek koji sledi pravi put 
biva iskušan tako što mu se poveri moć 
da vlada, on shvata da ne može sam da 

vrši tu moć. Skromno moli Vladara i Prvi 
Uzrok vasione, onu moć koja obasipa 
dobrim one koji za to zamole, da mu 
pomogne. 

Tako prima onoliko dobra koliko nje- 
gova duša može da se poveže sa dobrim. 
Tako prima inteligenciju i biva Božijom 
pomoću vođen ka ispravnom životnom 
stavu. Stremiće ka tome da ćini dobro i 
da se drži podaleko od sveg zla. 

Takva duša crpi iz izvora dobrote i 
pravde. Takav ćovek obasipa vrednosti- 
ma koje poseduje one koji su podređeni 
njegovoj moći. Tako su i vladar i podani- 
ci dobro. 

Ako, pak, neznalica biva iskušana time 
što joj se poveri moć vladanja, ona se 
raduje i klićući smatra da njena moć 
poćiva na sopstvenoj snazi i da nastaje u 
sopstvenom biću. Tako zapušta svoje 
vodstvo i prepušta se razonodama i 
užitku. Plodovi su neznanje i slepilo, 
zabluda i greh. 

Takva duša crpi iz izvora zlobe i nep- 
ravde, a takav ćovek ovim osobinama 


koje poseduje u sebi, obasipa one koji 
su podređeni njegovoj moći. Rezultat je 
nepravda i propast, kako za vladara tako 
i za podanike. 

Kada uđeš u svet snova, o dušo, ni u 
njemu, ni u raskošnoj predstavi koja se 
u njemu za tebe izvodi, nemoj tražiti 
sreću, hemoj pomisliti da je to stvarnost, 
jer ćeš pri buđenju doživeti porugu. 

Svet dolaženja i odlaženja je svet 
snova. Ko u ovom svetu spava i sanja, 
sanja u stvarnosti dvostruko. Kada se 
probudi, on je kao neko ko se iznenada 
trza iz sna, prepuštajući se ponovo svom 
prirodnom snu. 

U ovom svetu neprestano spavaš. Sve 
što vidiš nije ništa doli san. Kada se 
probudiš iz snova, ostavljaš po strani 
stvari koje si u snu videla i, kao i pre 
nego što si zaspala, vidiš stvari grubot- 
varnog sveta koje su sačinjene od grubih 
oblika. Potom si više ubeđena u 
stvarnost tih stvari, nego onih koje si 
videla u snu. Isto tako je i kada se 
probudiš iz prirodnog sna ovog sveta i 
vratiš se istinskom budnom životu, svetu 

duha. Tada se vraćaš viđenjima i stvari- 
ma u čiju si stvarnost sigurno još više 
uverena nego u stvarnost materijalnog 
sveta. 



98 


14 . 


I sto Kao što je san nestvaran u 
poređenju s onim što vidiš u budnom 
životu, tako su i stvari budnog života 
ovog sveta nestvarne u poređenju sa 
svetom duha koji je jedini istinska 
stvarnost. 

Zato ne misli da se tvoja sreća sastoji 
od onoga što vidiš u svetu čula. Ako u 
njemu tražiš svoju sreću, onda si kao 
neko ko je zaspao i ko je u snovima 
video fine i lepe stvari i u potpunosti 
veruje u njih. Kada se probudi, on je 
žalostan i zapanjen zato što je odvojen 
od stvari koje je video u snu. Tako je i 
sa dušom koja prebiva u svetu dolaženja 
i odlaženja, i na njega je naviknuta i 
zadovoljna je što opaža njegove razo- 
node i radosti, nadvladana je žudnjom 
za njima zato što tu traži svoju sreću. 
Ako je, međutim, duša, dok stanuje u 
ovom svetu, naviknuta da u njemu opaža 
patnju, brigu i bol, onda je za nju radost 
da napusti ovaj svet i srećna je što može 
da se odseli iz njega. To je kao kod 
čoveka koji u snu vidi ružne i bolne 
stvari, a zatim se budi iz sna i srećan i 

radostan je što je umakao snu. On će 
takode odbiti da se ponovo prepusti snu 
zbog bola i straha koji je osetio preko 
užasnih stvari koje je video dok je 
sanjao. 

Kada ti svet nešto ponudi, nemoj prih- 
vatiti. Jer, pravi od tebe budalu i njegov 
je cilj da se prvo malo nasmeješ, pa da 
zatim plačeš. To je put prirode. Ona se 
ne pretvara, jer materijalna stvar ne 
može da se pretvara i da se pravi da je 
nešto što nije. Ali duša je obdarena živo- 
tom, inteligencijom i sposobnošću raz- 
likovanja. Ona može biti prevarena ili ne, 
sasvim u skladu sa njenim izborom. Ako 
duša prozre planove onih koji hoće da je 
prevare, ako se okane njihovih lukavosti 
i ako je pažljiva, izbeći će rdave 
posledice. 

Ako podlegne svetovnoj lukavosti i 
svetovnoj prevari, onda se to dogada 
njenom sopstvenom voljom. Kao što je u 
njenoj moći da se tome prepusti, isto 
tako je u njenoj moći da to odbije od 
sebe. Ako popusti, propašće. Ako ne 
popusti, štiti samu sebe od propasti. 


Poveži se sa onim što znaš, što svako 
zna, i napusti ono što ne znaš, što niko 
ne zna. Ti, na primer, znaš - i svako to 
sa tobom zna - da je vatra vrela, da 
sagoreva stvari i da širi svetlost; da je 
voda hladna, vlažna i tečna i da gasi žed. 
Znaš da je celina veća od njenih delova 
i da je prava linija drugačija od krive. 

napustiti ono što volimo izaziva tugu. 
Radost nastaje kada iza sebe ostavimo 
ono što mrzimo. Činjenica je da moraš 
napustiti ovaj svet. Zato je razumljivo da 
ćeš biti nesrećna ako voliš ovaj svet, a 
srećna ako ga mrziš. 

Zamisli, o dušo, da se oslobodiš 
grubotvarnog sveta. Zatim vidi da li osim 
svog sopstvenog bića možeš da 
pronađeš nešto suštinsko. Kada budeš 
opisivala svoje biće, reći ćeš da duša, 
kao prvo, liči na misao i da je sa njom 
srodna; da, kao drugo, pokreće i samu 
sebe i druge stvari, da poseduje moć 
razlikovanja i da se usmerava ka stvari- 
ma za kojima žudi i koje želi i da je 
obdarena posebnim i dobrim osobinama, 
naime, pravednošću, velikodušnošću. 

jednakošću, samilošću. Ako tako opišeš 
svoju suštinu i potvrdiš da ove osobine 
čine tvoje biće i prirodu, onda sigurno 
moraš priznati da si suptilno i vodeće 
biće. 

Kada budeš opisivala druge stvari, da li 
ćeš moći da prinadeš opis koji odgovara 
tvojoj suštini, i to na drugačiji način nego 
izlaganjem njihove suštine? Možeš li ih 
opisati osobinama koje su strane nji- 
hovoj prirodi? 

Ako se neka stvar ne može opisati tako 
da to bude u skladu sa vlastitom 
suštinom, kada joj ne može biti pri- 
pisano nijedno njeno obeležje, zar tada 
nisi primorana da priznaš da joj nedosta- 
je život i da je - u skladu sa svojom 
prirodom - predodređena na pasivnost? 

Moraš razumeti da duša u fizičkom 
svetu ostavlja za sobom samo tragove 
stvari koje je njena suština sama za sebe 
stvorila i da suština u duši ostvaruje 
samo ono što je Prvi Uzrok sam stvorio 
u njenoj suštini. 


Ako se dve ptice iste vrste uzajamno 
povežu užetom, obe osećaju veliku pat- 
nju i ne mogu da se smire. One se 
smiruju kada se odvoje. Još je gore kada 
se tako vežu jedno za drugo bića 
različitih vrsta i oblika, na primer kamila 
i vuk, ili bik i lav, ili živo i mrtvo biće. 
Može li postojati veća nesreća nego kada 
je mudar čovek vezan za budalu? Kamila 
ne nalazi mir sve dok se ne oslobodi 
užeta koje je veže za vuka. Tako je i sa 
bikom i lavom, sa živim bićem i mrtvim, 
sa mudracem i budalom. 

Suština duše je iznad svega uzvišena 
jer je povezana sa raznim svetovima i 
može da krene u svaki predeo. 
Određeno vreme duša ostaje u materijal- 
nom svetu. U tom stadijumu duša je 
ljudska. Vidi samo ono što može biti 
opažano čulnim organima, baveći se 
samo jelom i pićem i grubotvarnim 
stvarima. 

U jednom drugom periodu duša pripa- 
da svetu koji joj odgovara. U tom stanju 
duša opaža i upoznaje stvari. Ona 

uzrokuje pokret i u stanju je da ispituje 
i razmišlja. Ima slobodu izbora. To su 
posebne odlike duše. 

U periodu koji sledi, duša pripada 
svetu misli. U tom stanju ona uči da raz- 
likuje praoblike od materijalnih oblika. 
Ona razume prve principe stvari i razli- 
kuje i prepoznaje svojom misaonom 
sposobnošću sve jednostavne i nedeljive 
oblike. 

A u poslednjem periodu, duša pripada 
isključivo božanskom svetu. U tom 
najvišem stadij umu duša je dosegla 
dobro i dobrotu i želi samo ono što je 
dobro. Oslobođena je sveg zla i zlobe i 
suprotstavlja se svemu što je zlo. Ona je 
mudra i dela obazrivo. 

To da je duša povezana i srodna sa 
Prvim Uzrokom pokazuje se kroz, u 
njeno biće utisnuto stremljenje da obuh- 
vati zbir svih stvari koje se nalaze u 
Božijoj svemoći. Jer, duša nikada neće 
pronaći mir i biti potpuno spokojna, sve 
dok ne stigne u svet duha i ne bude 
posedovala sve što ide uz to. Jedino će 
tada duša biti bez žudnji, u miru i tišini 
i potpuno spokojna. 


O dušo, ne postoji ništa nesrećnije od 
tebe. Ti si kao usamljeni putnik koji je 
dospeo u zemlju varvara. Razgovaraš sa 
njima na svom jeziku - ti kukaš, ali oni 
ne razumeju tvoj jezik i obraćaju ti se na 
jeziku koji ti ne razumeš. Kako je tvoje 
stanje nesrećno, o dušo! Kada govoriš, 
nema nikoga ko sluša. A kada se žališ, 
nema nikoga ko pokazuje sažaljenje. 

Kakva uteha postoji za nekoga ko se 
otuđio od svoje domovine, ko je daleko 
od kuće i odvojen od svog izvora i 
porekla? Istovremeno je zarobl jenik svo- 
jih požuda, tako da ne prepoznaje da 
mora ubirati plodove svojih grešaka i 
zabluda. Gonjen je smrtonosnom 
žudnjom i grubom požudom za užitkom 
i pohotom, he polaže sebi račune za 
sopstveno delanje koje vodi do samo- 
uništenja. On pluta po beskonačnom 
moru, nošen nečim što na obmanjujući 
način liči na nešto što podseća na koris- 
no vozilo. Izabrao je saputnika koji će ga 
ostaviti na cedilu. Poverio se nekome ko 
gaje odveo u zabludu i prevario. Kako je 
žalosno kada čoveka prevari prijatelj koji 
ga pljačka, saputnik koji ga ostavlja na 
cedilu. 

Ko gaji slatke plodove, ješće slatke 
plodove. Ko gaji beskorisne plodove, 
ješće beskorisne plodove. Plodovi dobrih 
dela uvek su u skladu sa korenom iz 
koga potiču. Plodovi rđavih dela su, 
takođe, u skladu sa korenom iz koga su 
nastala. 

Malo znanja koje sprovodiš u delo ima 
veću korist od mnogo znanja čije ostva- 
renje ne delujući propuštaš. 

Pieka se Bog smiluje onom ko zna i 
dela, ko druge podučava, ko ovu knjigu 
čita i razume što je pročitao, ko druge 
uči da je takode razum ej u, ko je posti- 
gao postavljeni cilj, ko druge ka njemu 
vodi i pri tome na pravi način prenosi, ko 
istinu govori i u Božijoj pomoći sudeluje. 

biblioteka 

Eliksir duševne sreće 

"...Koliko dugo traje ovaj svet i od čega 
se sastoje njegove slasti? 

"...Jer znaj: čovek nije stvoren šale radi 
ili ni za šta, već je njegova vrednost 
visoka i veliko je njegovo dostojanstvo, 
nije on iz večnosti, ali je za večnost pre- 
dodređen; jeste da je njegovo telo 
zemaljsko i da pripada nižem svetu, ali 
je duh njegov iz gornjeg sveta i 
božanstven je. 

"...Do najdublje dubine stiže ako 
padne na nivo stoke, zveri i đavola, 
postajući rob požude i gneva; dok se na 
najvišu visinu uzdiže kada dosegne nivo 
anđela i oslobodi se gneva i požude, 
tako da te dve stvari postanu njegovi 
robovi, a on kralj. 

"...Ali između osobina životinja i osobi- 
na anđela, nalazi se provalija kao od naj- 
dublje dubine, do najviše visine. 

"...Jedna od Božijih blagodati je ta što 
je čoveku poslao sto dvadeset četiri hi- 
ljade poslanika koji treba da ga nauče 
receptu za spravljanje eliksira večne 


duševne sreće i kažu mu kako se srce 
postavlja u središte svete borbe i 
odstranjuju rdave osobine iz kojih potiču 
iskvarenost i pomućenost srca, i kako se 
ono odeva dobrim osobinama. 

"...Svrha tog eliksira je da se čovek od 
svega što ne valja - a to su sve 
nesavršenosti - očisti i oslobodi; i da se 
svim što je neophodno - a to su sve 
savršenosti - okiti i ukrasi. 

"...Plod ovog eliksira je večna duševna 
sreća, čije trajanje nema kraja, a čistotu 
te sreće ništa ne može pomutiti. 

"...I znaj: kao što se eliksiri ne mogu 
pronaći u špajzu svake domaćice, već 
samo u riznicama velikana i kraljeva, 
tako se i eliksir večne duševne sreće ne 
može pronaći na svim mestima, već 
samo u riznicama božanske krasote." 

al Gazali 

Knjige koje će se naći u ovoj bibliote- 
ci sadrže u sebi taj recept i iz te riznice 
su pozajmljene. 

